- ኦሮመ
- <
- 10
- >

10
1 ታ እሹንꬆ፥ ታ ኩንꬅ ዎዝናር ታ አሞትዛይኔ ጾሳ ዎስዛይ እስሬልታይ አቶድ ጋርከ። 2 ኡንቲ ጾስስ ምጭንትዛዝን፥ ቱማ ኤረትꬅ ꬋቦር ምጭንቶዛና ታ ማርካትዛ። 3 ኡንቲ ጾስ ጽሎትꬅ ኦገ ኤራም እጺ፥ ፋ ኣዳ ጽሎትꬅ ካሌዛፕ አትን ጾስ ጽሎትꬅ ኮየካያ። 4 አስ ኡባይ አማኖር ጽሎድ ጋርክ ክርስቶሳ ህገስ ፎሎ ማቄዛ።
አቶትꬃ ኡቢታይሲ
5 ሙሰ አስ ህገ ናጊ ኤክዝ ጽሎትꬅባዝ፥ «ህገ ናግዝ ኦንካ የ ህጋ ናጌዛይ ጋርክ ደኦ የዞዳ»ለዊ. 18:5 ዬጌዛ። 6 ዝን አማኖር ኤክዝ ጽሎትꬅ ባጋ ጊንትንቴዛይ Ꮊያ፦ «ነ ዎዝናር፥ ‹ኦኒ ሳሎ ከዞዴ?» ዬግፐ፤ የይ ክርስቶሳ ዎꬆዳይስ።ናምእ. 30:12-14 7 ዎይ፥ «ሱለ ሳአ ኦሞ ዎꬎዳይ ኦኖ?» ጊፐ፤ የይ ክርስቶሳ ዱፎፕ ከሶዳይስ። 8 ዝን ዬጊ ጻፍንቴዝ፦ «ቃላይ ነ ካለ የዛ፤ ነ ዶና ጋንጨኔ ነ ዎዝና ጋንጨ የዛ» ኑኒ ይንትስ ኦድዝ አማኖ ቃላይ Ꮊያ።
9 «የሱሳ ጎዳ» ግ ነ ዶናር ማርካትኮኔ ጾሳይ ኤዛ Ꮊይቆፕ ደንꬄዛና ነ ዎዝናር አማንኮ፥ ነ አቶዳ። 10 አሲ ፋ ዎዝናር አማኒ ጽልዛ፤ ፋ ዶናር ማርካቲ አትዛ። 11 ማጻፋይ፥ «ኤዛ አማንዛ ኦንካ ዬላተና»ኢሳ. 28:16 ዬጌዛ። 12 ፐቲ ጾሳይ ኡቢታይ ጎዳ ማቄዝ ግሾስ አይሁድታይ ጋንጨኔ አይሁደ ባ አስ ጋንጨ ዱማትꬂ ባያ። ኤ ፋና ጼግዝ ኡባይስ ጋመ ኬሃ። 13 ጎዳ ሱንꬅ ጼግዝ ኦንካ አቶዳ።
14 የዝን፥ ኡንቲ አማነካ የዝታር ዋይዚ ኤዛ ጼጎዳይስ ዳንዳኤ? ኡ ኤባዝ ስኤካ የዝታር ዋይዚ ኤዛ አማኖዳይስ ዳንዳእኔ? ማ ኡንትስ ቃላ ኦድዝ አስ ባዝን፥ ዋይዚ ስኦዳይስ ዳንዳእኔ? 15 ኪትንቴዝ አሲ ባዝን ቃላይ ዋይዚ ኦድንቶዳይስ ዳንዳኤ? ማጻፋይድ፥ «ኡፋይስ ዎንግለ ኦድዝ አስስ ቶክታይ ዋፋ ሎእነሻ»ኢሳ. 52:7 ዬጊ ጻፍንቴዛ።
16 ዝን ኢስያሳ፥ «ጎዳዮ፥ ኑ ማርካትꬅ ኦኒ አማኔኔ?»ኢሳ. 53:1 ዬጌዛይ ጋርክ፥ ኡቢታይ ዎንግለ አማነካያ። 17 የይ ግሾስ፥ አማናይ ስሳፕ ይእዛ፤ ስስ ክርስቶሳ ቃላፕ ይእዛ።
18 ማቆዝን፥ ኡ ቃላ ስኤካ ጉሶኔ? ዋኣ ስኤዛ። ማጻፋይድ፥
«ኡ ኦዳይ ቢታ ኡባይል ስንቴዛ፥
ኡ ቃላይ ሳአ ጋጻ ሄሌዛ»ማዝ. 19:4 ዬግንቴዛ። 19 ዝን እስሬለ አሳይ ኤረካያ ጉሶኔ? ሙሰ ቲና፥
«ታኒ ይንታን ለቂንቴዝ አሳይ ጋንጨ ቂርሶዳ፤
ማ አካኮዋ አሳይ ጋንጨ ይንታን ይሎሶዳ»ናምእ. 32:21
ዬጌዛ።
20 ማ ኢስያሳ፥
«ታና ኮየካ አሳይስ ታ በንቴዛ፤
ታና ኦይጨካ አሳይስ ታ ታና ቤዜዛ»ኢሳ. 65:1
ዬጊ ያሽተካዛር ኦዴዛ።
21 ዝን ኢሳያሳ እስሬልታይ ባጋ ኦድታር፥
«ጋላስ ሙዳ ኪትንቶዋ አሳይስኔ
ታና እጽዛ አሳይስ ታ ኩሸ ሚጬዛ»ኢሳ. 65:2
ዬጌዛ።

- ኦሮመ
- <
- 10
- >

10:5 ለዊ. 18:5

10:6 ናምእ. 30:12-14

10:11 ኢሳ. 28:16

10:15 ኢሳ. 52:7

10:16 ኢሳ. 53:1

10:18 ማዝ. 19:4

10:19 ናምእ. 32:21

10:20 ኢሳ. 65:1

10:21 ኢሳ. 65:2

© 2025 TWFTW