- 2ቆሮንቶሳ
- <
- 6
- >

6
1 ኑኒ ጾሳር ዎላ ኦꬅዛ አስ ማቄዛይ ጋርክ፥ ይ ኤኬዝ ኣꬎ ኬሃትꬃ ጨረ ማሃማይ ጋርክ ኑ ይንታን ዎስዛ። 2 ጾሳይ፥
«ታ ነና ስኦድ ዎደ ስኤዛ፤
አቶትꬅ ጋላስ ነና ማዴዛ»
ዬግዛ። ዬዛኮ፥ ታ ስኦድ ዎዳይ Ꮊተ፤ አቶትꬅ ጋላሳይካ Ꮊይኖ። ኢሳ. 49:8
3 ኦንካ ኑ ኦሳ ቦራማይ ጋርከኔ ኑር ꬉብንቶዳይ ጋርክ ኮዮያ። 4 ሀኖ ዝን፥ ኑ ቱማ ጾስ ኦሳንችታ ማቄዛና ኑ ኦꬅዛ ኡባ ባዛር ቤዜዛ። ጋመ ጋርዦር፥ ዋዬር፥ መቶር፥ ኡንኣር፥ 5 ጋራፍንትꬃር፥ አቻር፥ ጫቦትꬃር፥ ኦꬆር ዳቡራር፥ ገንታ ꬋቦር፥ ጾማር፥ ሀዋ. ኦ. 16:23 6 ጌሸትꬃር፥ ኤራትꬃር፥ ዳንዳአር፥ ኬሃትꬃር፥ ጌሻ አያናር፥ ቱማ ሲቆር፥ 7 ቱማ ኦዳራኔ ጾስ ዎልቃር ኑኒ ኤ ኦሳንችታ ማቄዛና ቤዜዛ። ማ ጽሎትꬃይ ኑስ ቶራኔ ጎንዳለ። 8 ኑኒ ቦንችንቶዳይስ ቶሽንቶዳይስ፤ ጫዥንቶዳይስኔ ጋላትንቶዳይሲ ጊግንቴዛ። ቱማ ናሼዝታ፥ ዝን አሳይ ኑና ዎርዶትዝታ ጌዛ። 9 ኑ ኤርንቶዋ አስ ኣዝታር ኤርንቴዝታ ማቄዛ። Ꮊይቄዝታ ዬግንቴዝታ፥ ዝን ፓጻ የዛ፤ ሾጭንቴዛ፥ ዝን Ꮊይቀካያ። 10 ኑኒ አዛንኮካ ኡባ ዎደ ኡፋይትዛ። ኑኒ ማንቆ ኣዝዛ፥ ዝን ጋመ አሳ ዱርሴዛ። ማ አኮካ ባ አስ ኣዜዛ፥ ዝን ኡባይ ኑባዝ።
11 ይንትኖ ቆሮንቶሳ አሳዮ፥ ኑ ይንትስ ጌሺ ኦዴዛ፤ ኑ ኡላ ይንታን ዉርሲ ቤዜዛ። 12 ይ ኑና ይ ሲቆ ቤዞዋ ካየነፕ አትን ኑ ኑ ሲቆ ይንታን ካየካያ። 13 አደ ፋ ናእታይስ ኦድዛይ ጋርክ ታ ይንትስ ኦድዛ፤ ኑ ይንታን ኑ ኡላ ቤዜዛይ ጋርክ፥ ይንትካ ይ ኡላ ኑና ቤዞይታ።
አማኖዋ አሳይር የዝ ፐትፐተꬃ አሾ
14 አማኖዋ አሳይር ቤዞዋ ኦገር ዋጽንትፓተ። ጽሎትꬅኔ ናጋራ አብ ዎል ሄልꬄ? ፖኦስኔ ꬉማስ አባ ፐትፐተꬂ የኔ? 15 ክርስቶሳኔ ጻላሄ ዎል ሄልꬅዛ ባዝ አባ? ማ አማንዛይኔ አማኖዋዛይ ፐትፕ ኮጽዛባዝ አባ? 16 ጾስ ኬꬃይስ ኤቅታይር አባ ፐትፐተꬂ የኔ? ጾሳይ፥
«ታኒ ኡ ጋንጨ የሳዳ፥
ኡ ጋንጨር የꬎዳ።
ታኒ ኡ ጾስ ማቆዳ፤
ኡንትካ ታ ዎያ ማቃዳ»
ጌዛይ ጋርክ፥ ኑኒ ደኦ ጾስ ኬꬄ።ለዊ. 26:12፤ ኢዝቀ. 37:27፤ 1ቆሮ. 3:16፤ 6:19 17 የይ ጋርከካ፥ ጎዳይ፥
«ኡንቲ ጋንጨፕ ሻክንቲ ከዞይታ፤
ቱና ማቄዝ ባዝ ቦችፓተ፤
ታ ይንታን ኤኮዳ። ኢሳ. 52:11
18 ታ ይንትስ አደ ማቃዳ፤
ይ ታስ ዲርꬅ ናእታኔ ማች ናእታ ማቃዳ፤
ዬግዛ ኡባፕ ዎልቃማ ጎዳይ» ዬጌዛ። 2ሳም. 7:14፤ 1ዜና. 17:13፤ ኢሳ. 43:6፤ ኤርም. 31:9

- 2ቆሮንቶሳ
- <
- 6
- >

6:2 ኢሳ. 49:8

6:5 ሀዋ. ኦ. 16:23

6:16 ለዊ. 26:12፤ ኢዝቀ. 37:27፤ 1ቆሮ. 3:16፤ 6:19

6:17 ኢሳ. 52:11

6:18 2ሳም. 7:14፤ 1ዜና. 17:13፤ ኢሳ. 43:6፤ ኤርም. 31:9

© 2025 TWFTW