- ዋንሳ ቆንጭꬃ
- <
- 4
- >

4
ሳሎ የዝ ጎይኖ
1 የይፕ ጉየ፥ ታኒ በኤዛ፥ ሳሎ ዶይንቴዝ ፐንገ የዛ። ማ ታ ቲና ስኤዝ ቱልቱሎ ግርስ ጋርከዛይ ታኮ፥ «Ꮊንካ ከዞባ፤ Ꮊይፕ ጉየ፥ ሀኖዳይስ የዛ ባዝ ታ ነና ቤዞዳ» ዬጌዛ። 2 የ ዎደ ታ አያናር ኩሚ የዛ። ይኬ፥ ሳሎ ዙፋነ ታ በኤዛ ዙፋናይል አፋ ፐታ በቴዛና በኤዛ። ኢዝቀ. 1:26-28፤ 10:1 3 የ በቴዛይ ማላይ እያስጰደኔ ሳርድዮና ግዝ አልኦ ሹቻይጋርከ። ኤ ዙፋናይ ዩሻይድ አልኦ መርገደ ሹች ኣዝዝ ዙላይ የዛ። 4 የ ዙፋናይ ዩሻይድ ላታማኔ ኦይዲ ዙፋንታይ የዛ፤ ኡንታል አፋ ቦꬅ ማኦ ማኢ፥ ኦማል ዎርቃ ዛዉደ ጋዴዝ ላታማኔ ኦይዲ ጭምታይ በቴዛ። 5 ዙፋናይፕ ዜልንꬅ፥ ዳዳ ጉምꬅኔ ሳርꬃ ከዝዛ። ዙፋነ ቲና ላፑን ፖእዛ ታማ ጾምፕታይ የዛ፤ ኡንቲ ላፑን ጾስ አያንታ። ከስ 19:16፤ ዋን. ቆን. 1:4፤ ዋን. ቆን. 8:5፤ 11:19፤ 16:18፤ ኢዝቀ. 1:13፤ ዛክ. 4:2 6 ዙፋናይ ቲና ብርለ ኣዝዛ ፎጭዝ ቡርጩኮ አባይ የዛ። ኢዝቀ. 1:22
ቲናራኔ ጉየር ኣፈ ኩሜዝ ሸምፖር የዝ ኦይዲ መትꬅታይ ዙፋናይ ዩሻይራኔ ዙፋናይ ጋንጨ የዛ። 7 ቲና መትꬃይ ጋሞ ኣዝዛ፤ ናምእንꬃይ ገማተ ኣዝዛ፤ ሃይꬓንꬃይ ቲናይር አስ ኣዝዛ፤ ማ ኦይድንꬃይ ፕራꬍዛ አንኮ ኣዝዛ። 8 ኦይዲ መተꬅታይ ፐታይስ ፐታይስ ኡሱፑን ቀፍታይ የዛ፤ የ ቀፍታይ አፋ ባጋራኔ ኦሞ ባጋር ኣፈ ኩሜዛ። ኢዝቀ. 1:18፤ 10:12፤ ኢሳ. 6:2ኡንቲ ቃማኔ ጋላስ ጋቼካዛር፥
«ጌሻዮ፥ ጌሻዮ፥ ጌሻዮ፥
ጎዳዮ፥ ኡባ ሃርዛ ጾሳዮ፥
ብንካ፥ Ꮊተካ የዛዮ፥ ቲናፕ የኦዳዮ»
ዬግዛ። 9 የ መተꬅታይ ዙፋናይል በቴዛይኔ መꬍናስ የዛይስ ሳባ፥ ቦንቾኔ ጋላታ እንጌዝ ዎደ 10 ላታማኔ ኦይዲ ጭምታይ ዙፋነል በቴዛኔ መꬍናስ የዛይ ቲና ጹጉኒ ጎይኔዛ፤ ፋ ዛዉደ ዙፋናይ ቲና ጋዲ፥
11 «ኑ ጎዳዮ፥ ኑ ጾሳዮ፥
ኔኒ ኡባ መꬌዛ፤
ኡባ ባዝ ነ ሸነ ጋርክ ሀኔዛይ ጋርክ
ኔኒ ቦንቾ፥ ቴማኔ ዎልቃ ኤኮዳይስ ቤዝዛ»
ዬጌዛ።

- ዋንሳ ቆንጭꬃ
- <
- 4
- >

4:2 ኢዝቀ. 1:26-28፤ 10:1

4:5 ከስ 19:16፤ ዋን. ቆን. 1:4፤ ዋን. ቆን. 8:5፤ 11:19፤ 16:18፤ ኢዝቀ. 1:13፤ ዛክ. 4:2

4:6 ኢዝቀ. 1:22

4:8 ኢዝቀ. 1:18፤ 10:12፤ ኢሳ. 6:2

© 2025 TWFTW