- ማቶሳ
- <
- 22
- >

22
ቦስ ጼስ ኣዝሶ
(ሉቃ. 14:15-24)
1 የሱሳ Ꮊተካ አሳይስ Ꮊይ ጋርክ ዬጊ ኣዝሶ ኦዴዛ። 2 «ሳሎ ካተትꬃይ ፋ ናአይስ ቦስ ማኬዝ ካታ ኣዝዛ። 3 የ ካታይ ቦስ የኦዳይ ጋርክ ኦዴዝ አሳ ጼጎዳይስ ፋ አይልታ ኪቴዛ። ዝን አሳይ የኦዳይስ ኮየካያ። 4 ማ ሀራ አይልታ ጼጊ፥ ጼግንቴዝ አስታይኮ Ꮊንጊ፥ ‹ታኒ ታ ሳንግታኔ ሞꬌዝ መህታ ሹኬዛ፤ ኡባ ባዝ ጊጌዛ። ታ ቦሳይኮ የኦይታ ዬጎይታ› ዬጊ ኪቴዛ። 5 ዝን ጼግንቴዝታይ ጼሳ እጺ፥ ፋ Ꮊንታስ Ꮊንታስ ቅቴዛ። ፐታይ ፋ ዎታስ፥ Ꮊንካይ ፋ ዛልኤስ ቅቴዛ። 6 Ꮊንክታይ ማ ካታይ አይልታ አይኪ፥ ካዉሽሽ Ꮊꬊ ዎꬌዛ።
7 «ካታይ ኢታ ሸንቲ፥ ፋ ዎታዳርታ ዳኪ ሸምፖ ዎꬍዝታ ዎꬍሴዛ፥ ኡ ካታምቶካ ጹጌዛ። 8 የይፕ ጉየ፥ ፋ አይልታይኮ፥ ‹ቦሳይ ጊጌዛ፥ ዝን ጼግንቴዝታይ ቦሳይስ ቤዝዛ አስታ ባያ። 9 የይ ግሾስ፥ ዳሞ ጎሳ አይኪ Ꮊንጊ፥ ደንጌዝ አስ ኡብታ ቦሳ የኦድ ጋርክ ጼጎይታ› ዬጌዛ። 10 አይልታይ ኦገል ከዚ ፋ ደንጌዝ አስ ኡባ ሎእታኔ ኢትታ ክኢ ቦሳ ሻቃራ ገልሲ ኩንꬄዛ።
11 «ዝን ካታይ ሙንታ ማዳይስ በቴዝ አሳ በአዳይስ ገሎዳር ቦስ አፍላ ማኤካ ፐቲ አስ ደንጌዛ። 12 ኤዝኮ፥ ‹ናት ነ ቦስ አፍላ ማኤካዛር ዋይዚ Ꮊይዳ ገሌኔ?› ዬጌዛ። ዝን አꬃይ ስኤ አቴዛ።
13 «ካታይ ፋ አይልታይኮ፥ ‹Ꮊ አꬃይስ ኩሻኔ ቶካ አጪ፥ ባለ ꬉማ ከሲ ኦሎይታ። ኤዛይድ ኤዝስ ዬፎኔ አች ጮንቺ ማቃዳ› ዬጌዛ። ማቶ. 8:12፤ 25:30፤ ሉቃ. 13:28
14 «የይ ጋርክ፥ ጾስ ካተትꬃይስ ጼግንቴዝታይ ጋመ ዝን ዶርንቴዝታይ ጽቃ» ዬጌዛ።
ጊራ ጋቾ ባጋ
(ማር. 12:13-17፤ ሉቃ. 20:20-26)
15 የይፕ ጉየ፥ ፈርሳውታይ Ꮊንጊ፥ የሱሳ ዋይዚ ኦዳር አይኮዳዛኮ ቶቤዛ። 16 ፋ ታማርታኔ ሄሮዶሳ ባግታይፕ ፐታ ፐታ ኪቴዛ። ኡንትካ፥ «አስታማራዮ፥ ነ ቱሮ ኦድዛና ኑ ኤርዛ። ኔኒ አሳፕ አስ ሻኪ ኤሮያ፥ አሲ ዋጎዴ ግ አብካ ኦꬂ ኤሮያ፥ ጾስ ኦገ ቱሮራ ታማርስዛ። 17 አን ኑስ ኦዶባ፥ ኑኒ ኦሮመ ካታይስ ጊራ ጊሮዳይስ ቤዝነኔ ቤዞሳ?» ዬጌዛ።
18 ዝን የሱሳ ኡ ኢታ ቆፋ ኤሪ፥ «Ꮊ ጩቢታዮ፥ ታና አብስ ፓጬ? 19 ጊራ ጊርዛ ሚሽቶ ታና ቤዞይታ» ዬጌዛ። ኡንትካ ኤዝስ ድናረ ክኢ ቤዜዛ። 20 ኤ፥ «Ꮊ ሱንꬃይኔ ማላይ ኦ ባዞ?» ዬጌዛ።
21 ኡንቲ፥ «ሮመ ካታይሲ» ዬጌዛ።
የሱሳ ኡንትኮ፥ «የዝን፥ ካታይስ ቤዝዛና ካታይስ፥ ጾስስ ቤዝዛና ጾስስ እንጎይታ» ዬጌዛ።
22 ኡ የያ ስኢ ማላ ባዝ ግ አሺ ቅቴዛ።
Ꮊይቆፕ ደንዶ ባጋ
(ማር. 12:18-27፤ ሉቃ. 20:27-40)
23 የ ጋላስ Ꮊይቆፕ ደንዶ ባያ ዬግዝ ሳዱቃውታይ የሱሳኮ ይኢ፥ ዬጊ ኤዛ ኦይጬዛ። ሀዋ. ኦ. 23:8 24 «አስታማራዮ፥ ‹ሙሰ፥ ፐቲ አሲ ማቾ ኤኪ ናአ የለካዛር Ꮊይቅኮ፥ የ Ꮊይቄዛይስ እሻይ ኤ ማቻቶ ኤኪ፥ ፋ እሻይስ ናአ የሎ› ዬጊ አዛዜዛ። ናምእ. 25:5 25 ኑ ኤርዛ ላፑን እሽታይ የዛ። ባይራይ ማቾ ኤኪ ናአ የለካዛር Ꮊይቄዛ። ኤ ማቻቶ ኤ ካሎ እሻይ ኤኬዛ። 26 የይ ጋርከካ፥ የ አስቶ ኤኬዝ ናምአንꬆይካ፥ ሃይꬒንꬃይካ፥ Ꮊንጊ ላፑንታይ ዉሮድ ጋꬆ ኡቢታይ Ꮊይቄዛ። 27 ኡባፕ ዉርስꬆል የ አስታካ Ꮊይቄዛ። 28 የዝን፥ ላፑንታይ ኡቢታይ እዞ ኤኬዝ ግሾስ Ꮊይቆፕ ደንድዛ ጋላስ፥ የ አስታ ላፑንታይፕ ኣያይስ ማቾ ማቃዴ?» ዬጌዛ።
29 የሱሳ ማሂ፥ «ይ ጾስ ቃላይ ታማርሴዝ ባዝ ዎይ ኤ ዎልቃ ኤሮዋ ግሾስ ባልንትዛ። 30 አሳይ Ꮊይቆፐ ደንድዛ ዎደ ሳሎ የዝ ኪታንችታይ ጋርክ ማቆዳይፕ አትን ኤኮያኔ ገሎያ። 31 ማ Ꮊይቄዝ አሳይ Ꮊይቆፕ ደንዶድ ባዝ ጾስ ይንትስ ኦዴዛና ይ ናባበካሳ? 32 ጾሳይ፥ ‹ታኒ አፍራመ ጾስ፥ እሳቃ ጾስ፥ ያይቆባ ጾስ› ዬጌዛ። የይ ግሾስ፥ ጾሳይ ፓꬂ የዝታይ ጾሳፕ አትን Ꮊይቄዝታይ ጾስ ባያ»*ጾሳይ ፓꬅ የዝታይ ጾሳፕ አትን Ꮊይቄዝታይ ጾስ ባያ፦ የሱሳ Ꮊ በሳ ኦድዛይ ጾሳይ Ꮊ Ꮊይቄዝ ሃይꬒታይ ጾስ ማቅኮ ኡንቲ ፓꬅ የዛ ዬግንትዛ። ዬጌዛ። ከስ 3:6
33 ጋመ አሳይ የያ ስኢ፥ ኤ ትምርታ ማላባዝ ጌዛ።
ኡባፕ ባይራትዛ ኪታ
(ማር. 12:28-34፤ ሉቃ. 10:25-28)
34 የሱሳ ሳዱቃውታይስ ጎድባዝ ꬋብሴዛና ፈርሳውታይ ስኢ ዎላ ሺቄዛ። 35 ኡ ጋንጨፕ ፐቲ ህገ አስታማራይ የሱሳ ፓጨ ኦይች ኦይጬዛ። 36 «አስታማራዮ፥ ህገ ኡባይፕ ኣꬍዛይ ኣያ?» ዬጊ ኦይጬዛ።
37 የሱሳ ማሂ፥ «‹ነ ጎዳ፥ ነ ጾሳ፥ ነ ኩንꬅ ዎዝናይፕ፥ ነ ኩንꬅ ሸምፖፕ፥ ነ ኩንꬅ ቆፋፕ ቃꬎባ።ናምእ. 6:5 38 ኡባፕ ኣꬍዛይኔ ባይራ ኪታይ Ꮊያ። 39 ናምእንꬆ ኡባይፕ ኣꬍዝ ኪታይ፥ አስ ኡባ ነ ነና ዶስዛይ ጋርክ ዶሶባ› ዬግዛያ። ለዊ. 19:18 40 ሙሰ ህጋይኔ ናብታይ ትምርታይ ኡባይ Ꮊ ኪትታይል አፋ ካትዛ» ዬጌዛ። ሉቃ. 10:25-28
ክርስቶሳ ባጋ ኦይጬዝ ኦይች
(ማር. 12:35-37፤ ሉቃ. 20:41-44)
41 ፈርሳውታይ ፐትፕ ሺቂ የዝን፥ የሱሳ ኡንታን፥ 42 «ክርስቶሳ ባጋ ይ ዋጌ? ኤ ኦ ናአ?» ዬጊ ኦይጬዛ።
ኡ፥ «ኤ ካታ ዳዉተ ናአ» ዬጊ ማሄዛ።
43 የሱሳ ኡንትኮ፥ «የዝን፥ ዳዉተ ጌሻ አያናር ማቂ ዋይዚ ክርስቶሳ፥ ‹ጎዳ› ግ ጼጌ? ዳዉተ ጊታር፥
44 « ‹ጾሳይ፥ ታ ጎዳይኮ፥ †ታ ጎዳይኮ፦ Ꮊ በሳይድ ዳውተ ታ ጎዳ ግ ጼግዛይ ክርስቶሳ። ማዝ. 110:1
ነ ሞርክታ ነ ቶካይስ የꬍዝ አቆ ኦꬆድ ጋꬆ፥
Ꮊይዳ ታፕ ኡሻች ባጋር ‡ኡሻቻ ባጋር፦ ጉሳይ ማኡተኔ ቦንቾ አቆ። በቶባ› ጌዛ። ማዝ. 110:1
45 ይኬ፥ ዳዉተ ክርስቶሳ ጎዳ ግ ጼግኮ፥ ዋይዚ ክርስቶሳ ዳዉተ ናአ ማቄ?» ዬጌዛ።
46 የሱሳስ ፐቲ ቃላ ማሆዳይስ ዳንዳኤዝ አስ ኦንካ ባያ። ማ የ ጋላሳፕ አይኪ ሀራ ኦይች ኦይጮዳይስ ኦንካ ዳንዳኤካያ።

- ማቶሳ
- <
- 22
- >

22:13 ማቶ. 8:12፤ 25:30፤ ሉቃ. 13:28

22:23 ሀዋ. ኦ. 23:8

22:24 ናምእ. 25:5

*22:32 ጾሳይ ፓꬅ የዝታይ ጾሳፕ አትን Ꮊይቄዝታይ ጾስ ባያ፦ የሱሳ Ꮊ በሳ ኦድዛይ ጾሳይ Ꮊ Ꮊይቄዝ ሃይꬒታይ ጾስ ማቅኮ ኡንቲ ፓꬅ የዛ ዬግንትዛ።

22:32 ከስ 3:6

22:37 ናምእ. 6:5

22:39 ለዊ. 19:18

22:40 ሉቃ. 10:25-28

†22:44 ታ ጎዳይኮ፦ Ꮊ በሳይድ ዳውተ ታ ጎዳ ግ ጼግዛይ ክርስቶሳ።

22:44 ማዝ. 110:1

‡22:44 ኡሻቻ ባጋር፦ ጉሳይ ማኡተኔ ቦንቾ አቆ።

22:44 ማዝ. 110:1

© 2025 TWFTW