- ዋንሳ ቆንጭꬃ
- <
- 9
- >

9
1 የይፕ ጉየ፥ እችንꬃ ኪታንቻይ ፋ ቱልቱሎ ፑግን ሳሎፕ ሱል ሳአ ፖኬዝ ጾልንታ ታ በኤዛ። ኤስ ዎልቃማ ጪሞ ኦላ ዶይዛ ቁልፐ እንግንቴዛ። 2 ኤዚ ጪሞ ኦላ ዶይን ዳልገ ታማ ኦላፕ ከዝዝ ጩያ ጋርክ ጩያይ የ ኦላይፕ ከዜዝ። ያ ኦላይፕ ከዝዝ ጩያይር አዋኔ ሳላይ ꬉሜዛ።መ. 19:28
3 የ ጩያይፕ ቦልታይ ቢታል ከዜዛ። ሳአ የዝ Ꮊንጋርጮስ የዛ ዎልቃይ ጋርክ ዎልቃ ቦልታይስ እንግንቴዛ። ከስ 10:12 4 ጾስ ማታመ ስኖል ባ አሳይ ኣዳፕ አትን ሳአ የዝ ማታ ዎይ ምꬂ ዎይ አባ ጭልኦ ባዝ ማቅን ቆሃማይ ጋርክ ቦልታይስ ኦድንቴዛ። ኢዝቀ. 9:4 5 ቦልታይ አሳ እችን አግና ሄሎዳይስ ፓጻ ካኦዳይ ጋርክ ማዉተ እንጌዛይፕ አትን አሳ ዎꬎዳይ ጋርክ ባያ። Ꮊንጋርጮ አስ ዱክን ዛምዛይ ጋርክ ቦልታይካ ዱኪ ዛምስዛ። 6 የ ጋላስታይድ አሳይ Ꮊይቆ ኮዮዳ፥ ዝን ደንገና። ኡንቲ Ꮊይቆዳይስ አሞቶዳ፥ ዝን Ꮊይቆ ኡንታፕ ሃኮዳ። ኢዮ. 3:21፤ ኤርም. 8:3
7 ቦልታይካ ኦላስ ጊጊ በቴዝ ፋራ ኣዝዛ። ቦልታይ ኦማይል ዎርቃ ዛዉደ ኣዝዛ ባዝ የዛ፤ ኡ ኣፋይራይካ አስ ኣዝዛ። ኢዩ. 2:4 8 ኡ ብናናይ ማች ብናና ጋርክ ኣዱሰ። ኡ አቻይካ ጋሞ አች ኣዝዛ። ኢዩ. 1:6 9 ኡንትስ ትራል ጋድዛ ብራታ ጹሩረ የዛ፤ ኡ ቀፍታይ ጊርꬃይ ኦላስ ጋላብዛ ፋራኔ ፋራ ጋረ ጊርꬅ ጋርክ። ኢዩ. 2:5 10 ኡንትስ Ꮊንጋርጮ ጎይኖ ኣዝዝ ጎይኖኔ ዱክዛ ዪሺ የዛ። የ ጎይናይር እችን አግና አሳ ቆሆዳይ ጋርክ ዎልቃ እንግቴዛ። 11 ኡንትስ ካቲ የዛ፤ የ ካታይ ጪሞ ኦላ ኪታንቻ። ኤ ሱንꬃይ እብራይስጸ ዶናር አብዶና፤ ማ ግርኬ ዶናር አጶሎና ግንትትዛ። *አብዶና ጉሳይ ꬋብስዛያ ጉሲ።
12 ቲና ኣያይ ኣꬌዛ፤ ይኬ፥ ሀጋ ሀራ ናምኢ አይታይ ይእዛ።
13 ኡሱፑንꬃ ኪታንቻይ ፋ ቱልቱላ ፑጌዛ። ጾስ ቲና ኤቄዝ፥ ዎርቀ ያርሾ አቆ የዝ ኦይዲ ካጭታይፕ ፐቲ ጊርꬅ ታ ስኤዛ። ከስ 30:1 14 የ ጊርꬃይ ቱልቱላ አይኬዝ ኡሱፑንꬃ ኪታንቻይኮ፥ «ኤፍራጺሰ ግዝ ዳማ ሃꬃ አጭንቴዝ ኦይዲ ኪታንችታ ብልኦባ» ዬጌዛ። 15 አሳይፕ ሀይꬒ ኩሸፕ ፐታ ዎꬎዳይ ጋርክ የ ሳታይስ፥ የ ጋላሳይስ፥ የ አግናይስኔ የ ላይꬃይስ ጊጊ በቴዝ ኦይዲ ኪታንችታይ ብልእንቴዛ። 16 ኦላ ፋራ ቶግዛ ኦላንችታይ ታይባይ ናምኢ ጼት ምሎነ ማቄዛና ታ ስኤዛ።
17 ማ ታ ቆንጭꬃር ፓርታኔ የ ፓርታ ቶጌዝ አሳ በኤዛ። የ አሳይ ትራል ጋድዛ ብራታ ጹሩራይ ታማ ቃቃ ጋርክ ዞቆ፥ ያክንተ ጋርክ ካርꬅ ጩሉኮኔ እርደ ኣዝዝ ዲኔ ኣዝዛ። ፓርታይ ኦማይ ጋሞ ኦማይ ጋርከ፤ ኡ ዶናይፐካ ታማ፥ ጩያኔ ዲኔ ከዜዛ። 18 ፓርታይ ዶናይፕ ከዜዝ ታማይራ፥ ጩያይራኔ ዲናይር ያ ሀይꬒ ጋድታይር ሳአ የዝ አሳይፕ ሀይዚ ኩሸፕ ፐታይ Ꮊይቄዛ። 19 ያ ፓርታይ ዎልቃይ ኡ ዶናይዳኔ ኡ ጎይናይል የዛ። ኡ ጎይናይካ ሾሽ ኦማ ጋርክ፤ ኡ የይር አሳ ቆህዛ።
20 Ꮊ ጋድታይር Ꮊይቀካ አቴዝታይ ፋ ኩሸ ኦሳይፕ ማሂ ማሮትꬅ ገለካያ። ኡንቲ ቱና አያናስኔ ዎርቃፕ፥ ብራፕ፥ ናሰ ብራታፕ ሹቻፐኔ ምꬃፕ፥ ኦስንቴዝ ኤቃስ ጎይንዛ። በአዳይስ፥ ስኦዳይስ፥ የꬎዳይስ ዳንዳኦዋ ኤቃይስ ጎይንꬃ አሸካያ። ማዝ. 115:4 21 አሳይ ኡ ሸምፖ ዎꬌዛይስ፥ ብቴዛይስ፥ ላግቴዛይስኔ ካስቴዛይስ ማሮትꬅ ገለካያ።

- ዋንሳ ቆንጭꬃ
- <
- 9
- >

9:2 መ. 19:28

9:3 ከስ 10:12

9:4 ኢዝቀ. 9:4

9:6 ኢዮ. 3:21፤ ኤርም. 8:3

9:7 ኢዩ. 2:4

9:8 ኢዩ. 1:6

9:9 ኢዩ. 2:5

*9:11 አብዶና ጉሳይ ꬋብስዛያ ጉሲ።

9:13 ከስ 30:1

9:20 ማዝ. 115:4

© 2025 TWFTW