- ማቶሳ
- <
- 4
- >

4
የሱሳ ፓጭንቶ
(ማር. 1:12-13፤ ሉቃ. 4:1-13)
1 የይፕ ጉየ፥ ዳቡሎሳ የሱሳና ፋጮድ ጋርክ ጌሻ አያናይ የሱሳና ሊዦ ጋꬋ ካንጌዛ። እብራ. 2:18፤ 4:15 2 ኤዛይድ ኦይታም ቃማኔ ኦይታም ጋላስ ጾሜዛይፕ ጉየ ናይንቴዛ። 3 ፓጭዛይ የሱሳኮ ይኢ «ነ ጾስ ናአዛኮ፥ አን Ꮊ ሹቹንꬃን ቦራ ማቆዳይ ጋርክ አዛዞባ» ዬጌዛ።
4 የሱሳ ማሂ ኤኮ፥ « ‹አሲ ጾስ ዶናፕ ከዝዝ ቃላ ኡባይር የዝዛፕ አትን ቦራ ኣዳር የዞያ› ዬግንቲ ጾሳ ቃላይድ ጻፍንቴዛ»ናምእ. 8:3 ዬጌዛ።
5 ኤዛይፕ ማቅካ፥ ዳቡሎሳ የሱሳና ጌሻ ካታማ ካንጊ፥ ጾስ ኬꬅ ኩስተል አፋ ከሲ፥ 6 «ነ ጾስ ናአ ማቅኮ፥ አን ሱል ጉፒ ዎꬎባ።» አብስ ጊኮ፥ ማዝ. 91:11
« ‹ነ ቶካይ ሹቻር ꬉብንታማይ ጋርክ፥
ፋ ኩሸር ነና ደንꬆዳይ ጋርክ፥
ጾሳይ ፋ ኪታንችታ ነ ግሾስ ኪቶዳ›
ዬግንቲ ጾሳ ቃላይድ ጻፍንቴዛ» ዬጌዛ።
7 የሱሳ ኤኮ፥ «ማካ፥ ‹ጾሳ ቃላይድ ነ ጎዳ፥ ነ ጾሳ ፓጭፐ› ዬግንቲ ጻፍንቴዛ» ግ ማሄዛ። ናምእ. 6:16
8 ዉርስꬃል ዳቡሎሳ የሱሳና ፐቲ ዳማ አምባ ጼራል ከሲ አላመ ካተትꬅ ኡ ቦንቻይር ዎላ ቤዚ፥ 9 «ነ ታስ ጹጉኒ ጎይንኮ ታ ኔስ Ꮊያ ኡባ እማዳ» ዬጌዛ።
10 የሱሳ ማሂ ኤኮ፥ «Ꮊ ጻላሃዮ፥ ታፕ ሃኮባ! ‹ነ ጎዳ፥ ነ ጾሳይስ ጎይኖባ፥ ኤዛ ኣዳ ጎይኖባ› ዬግንቲ ጾሳ ቃላይድ ጻፍንቴዛ» ዬጌዛ። ናምእ. 6:13
11 የይፕ ጉየ፥ ኤዛ ጻላሃይ አሺ ቅቴዛ፤ ኪታንችታይ ይኢ ኤዛ ማዴዛ።
የሱሳ ታማርሶ
(ማር. 1:14-15፤ ሉቃ. 4:14-15)
12 የሱሳ፥ ዋንሳ አጭንቴዛና ስኢ ጋልላ ቢታ Ꮊንጌዛ። ማቶ. 14:3፤ ማር. 6:17፤ ሉቃ. 3:19-20 13 ናዝረተ ካታማ አሺ ዛብሎናኔ ንፍታለመ ሄራ፥ አባ ላንቀ የዝ ቅፍርናሆመ ካታማ Ꮊንጊ ኤዛይድ ጋምኤዛ። ዋን. 2:12 14 የይ ሀኔዛይ ናበ ኢሳያሳ ዶናር፥
15 «ዛብሎነ ቢታ፥ ንፍታለመ ቢታ፥
ዮርዳኖስ ቦርካፕ ሰኮ ፕኖ፥
አባኮ ካንግዝ ኦገ ጋጻ የዝ፥
አይሁደ ባ አሳይ ጋንጨ የዝ ጋልላ ቢታ፥ ኢሳ. 9:1-2
16 ꬉማ የዝ ዎያ፥
ዎልቃማ ፖኦ በኤዛ።
Ꮊይቆ ኩያ በቴዝታይስካ፥
ፖኦ ከዜዝ»
ዬጊ ኦድንቴዝ ቃላይ ፖልንቶድ ጋርከ።
17 የ ዎደፕ አይኪ የሱሳ፥ «ጾስ ካተትꬃይ ኡኬዝ ግሾስ ይ ናጋራፕ ማቆይታ» ዬጊ ቃላ ሳባኮ አይኬዛ። ማቶ. 3:2
የሱሳ ቲን ጼጌዝ ታማርታ
(ማር. 1:16-20፤ ሉቃ. 5:1-11)
18 የሱሳ ጋልላ አባ ላንቀር ኣꬊታር ናምኢ እሽታ፥ ጵጽሮሳ ግንትንትዝ ስሞናራኔ ኤ እሻ እንድራሰ በኤዛ። ኡንቲ ሞሎ አይክዝታ ማቄዝ ግሾስ ፋ ግታና አባ ጋንጨ ኦልዛና በኤዛ። 19 የሱሳ ኡንታን፥ «Ꮊና የኦይታ፤ ታና ካሎይታ! ሞሎ አይክዛይ ጋርክ፥ ታ ይንታን አስ አይꬅ ታማርሶዳ» ዬጌዛ። 20 ኡንትካ፥ ኤልሲ ፋ ግታና ኦሊ አሺ የሱሳና ካሎ አይኬዛ።
21 የሱሳ የይፕ ጽቃ ገደ ቲናል Ꮊንጊ ሀራ ናምኢ እሽታ፥ ዛብዶሳ ናእታ፥ ያይቆባራ ዋንሳራ በኤዛ። ፋ አዳ ዛብዶሳራ ዎላ ዎጎሎ ጋንጨ ፋ ግተ ሎእꬅዝን ብኢ ጼጌዛ። 22 ኡንትካ፥ ኤልሲ ፋ ዎጎሎ ጋንጨ ፋ አዳ አሺ የሱሳና ካሌዛ።
የሱሳ ሀርግንትዝታ ፓꬄዛ
(ሉቃ. 6:17-19)
23 የሱሳ አይሁድታይ ዎሳ ኬꬃ ታማርስታር፥ ሳሎ ካተትꬅ ዎንግለ ኦድታራ ዱማ ዱማ ሀርገፕ አሳ ፓꬅታር ጋልላ ቢታ ኡባ ዩዬዛ። ማቶ. 9:35፤ ማር. 1:39
24 የይፕ ደንዴዛይድ ኤ ዋራይ ሶራ ቢታ ኡባ ስእንቴዛ። ዱማ ዱማ ሀርገር ዎቤዝታኔ መትንትዝታ፥ ቱና አያና አይክንቴዝታ፥ ሾጪ ኦልዝ ሀርገር የዝታኔ፥ ስሌዝታ ኤዝኮ ካንጌዛ፤ ኤዝካ ኡንታን ፓꬄዛ።
25 አሳይ ጋልላፕ፥ ታጲ ካታምታይፕ፥ የሩሳላመፕ፥ ይሁዳፐራ ዮርዳኖሳፕ ሰኮ ፕኖ የዝ ቢታፕ የኤዝ ጋመ አሳይ ኤዛ ካሌዛ።

- ማቶሳ
- <
- 4
- >

4:1 እብራ. 2:18፤ 4:15

4:4 ናምእ. 8:3

4:6 ማዝ. 91:11

4:7 ናምእ. 6:16

4:10 ናምእ. 6:13

4:12 ማቶ. 14:3፤ ማር. 6:17፤ ሉቃ. 3:19-20

4:13 ዋን. 2:12

4:15 ኢሳ. 9:1-2

4:17 ማቶ. 3:2

4:23 ማቶ. 9:35፤ ማር. 1:39

© 2025 TWFTW