- ማርቆሳ
- <
- 9
- >

9
የሱሳ ጭራይ ላምንቴዛ
(ማቶ. 17:1-13፤ ሉቃ. 9:28-36)
1 የሱሳ ኡንትኮ፥ «ታ ይንትስ ቱሮ ኦድዛ፤ ጾስ ካተትꬃይ ዎልቃር ይእዛና በኤካዛር Ꮊይቃም ፐቲ ፐቲ አሳይ Ꮊይዳ የዛ» ዬጌዛ።
2 የሱሳ ኡሱፑን ጋላሳፕ ጉየ፥ ፓር ጵጽሮሳራ፥ ያይቆባራ ዋንሳራ ኣዳ ኤኪ ዳማ አምባል አፋ ከሲ ኡ ቲናይድ ላምንቴዛ። 2ጵጽ. 1:17-18 3 ኤ አፍላይካ ፎጭዛ፤ ሳአ አፍላ ሜጭዛ ኦንካ ጌሾዳይስ ዳንዳኦዛይ ጋርክ ሙልጽ ግ ቦጼዛ። 4 የ ዎደ ኤላሳራ ሙሰራ የሱሳር ዎላ ናሾዳር በኤዛ።
5 ጵጽሮሳ የሱሳኮ፥ «አስታማራዮ፥ ኑኒ Ꮊይዳ የዜዛኮ ኑስ ሎኦ፤ ኑ ሀይꬒ ሻቃራ ፐታ ኔስ፥ ፐታ ሙሰስ፥ ማ ፐታ ኤላሳስ አጮዳ» ዬጌዛ። 6 Ꮊንክታይ ኢታ ያሽቴዝ ግሾ ጵጽሮሳ አብ ግዛኮካ ኤረካያ።
7 የይፕ ጉየ፥ ሻራ ይኢ ኡንታን ጎልን ሻራይ ጋንጨፕ፥ «Ꮊይ ታ ቃꬍዛ፥ ታ ናአያ፥ ኤ ግዝ ባዝ ስኦይታ» ግዝ ቃላ የኤዛ። 8 ኤልሲ ኡ ዩዪ በአዳር የሱሳፕ አትን ሀራ ኦናካ ፋ ካለ ኡ በኤካያ። ማቶ. 3:17፤ ማር. 1:11፤ ሉቃ. 3:22
9 ኡንቲ አምባላፕ ዎꬎዳር፥ የሱሳ ኡንትኮ፥ «አስ ናአይ፥ Ꮊይቆፕ ደንዶድ ጋꬆ፥ ይ በኤዝ ባዝ ኦስካ ኦድፓተ» ዬጊ አዛዘዛ።
10 ኤ አዛዜዛና ኡ፥ «ኤሮ» ዬጊ፥ «Ꮊ Ꮊይቆፕ ደንዶ ጉሳይ አብ ጉሶ» ዬጊ፥ ፋ ጋንጨር ዎላ ኦድንቴዛ።
11 ኡ ማቂ፥ «ህገ አስታማርታይ፥ ‹ኤላሳ ቲናቲ የኦዳይስ ቤዝዛ› አብስ ጌ?» ዬጊ ኦይጬዛ። ሚል. 4:5፤ ማቶ. 11:14
12 የሱሳ ማሂ «ኤላሳ ቲናቲ ይኢ፥ ኡባ ባዝ ሎእꬅዛ፤ የዝን፥ አብስ ጌሻ ማጻፋይ፥ ‹አስ ናአይ ዴጾ መቶ ኤኮዳኔ ለቅንቶዳ› ዬጊ ጻፌዛይ ዋፋ? 13 ዝን ታ ይንትስ ኦድዛ፤ ኤላሳ ካሰ የኤዛ፤ ማ ኤ ባጋ ጌሻ ማጻፋይድ ጻፍንቴዛይ ጋርክ፥ አሳይ ኤዛል አፋ ፋ ኮዬዝ ባዝ ኡባ ኦꬄዛ» ዬጌዛ።
የሱሳ ቱና አያና አይኬዝ ናአ ፓꬄዛ
(ማቶ. 17:14-21፤ ሉቃ. 9:37-43)
14 የሱሳራኔ ሀይꬒ ኤ ታማርታይ አቴዝታይኮ ማቂ የኦዳር ጋመ አስ ኡ ላንቃይድ በቴዝታኔ ህገ አስታማርታይ ኡንታር ፓላምዛና በኤዛ። 15 የ ጋመ አሳይ የሱሳ በኤዝ ዎደ ዳጋማር ማላባዝ ግ፥ ኤልሲ ኤዝኮ ላሲ ይኢ፥ ኤዛ ሳሮꬄዛ። 16 የሱሳ ህገ አስታማርታይኮ፥ «ኡንታር ፓላምዛይ አብሶ?» ዬጊ ኦይጬዛ።
17 የ ዎይታይ ጋንጨፕ ፐቲ አꬃይ ማቂ፥ «አስታማራዮ፥ ታ ናአይል አፋ ፖጎዳ ካይዝ ቱና አያና የዛ ግሾስ ኤዛ ታ ኔኮ ከኤዛ። 18 ያ አያናይ ደንዴዝ ዎደ፥ ኤዛ ሾጪ ኦሊ፤ ዶናይር ጋፑንቶ ክኢ፤ አች ጮንቺ፤ ጋላ ዛብሲ ጋምን ከሶዳይ ጋርክ ነ ታማርታይስ ኦድን፥ ኡ ከሶዳይስ ዳንዳኤካያ» ዬጌዛ።
19 የሱሳ ማሂ ኡንትኮ፥ «አማኖዋ Ꮊ ላይꬃ አስታዮ! ታኒ ይንታር አይደ ሄሎዳይስ የዞዴ? ማ ይንታን አይደ ሄሎዳይስ ዳንዳኦዴ? ናአ ታኮ Ꮊና ኤኪ የኦይታ» ዬጌዛ። 20 ኡንቲ ናአ ኤዝኮ ከኤዛ፤ የ ቱና አያናይ የሱሳ በኤዛን ጋርክ ናአ ኩኩርሲ፤ ፖክሲ፥ ዶናር ጋፑንቶ ክእꬅ አይኬዛ። 21 የሱሳ የ ናአይ አዳይኮ፥ «Ꮊ ነ ናአ አይኬዛይፕ ኣፑን ላይꬅ ማቆደ?» ዬጊ ኦይጬዛ።
ናአይ አዳይ፥ «ኤ ዱደዝን አይኬዛ። 22 ኤዛ ዎꬎዳይስ ጋመ ዎደ ታማ ጋንጨኔ ሃꬂ ጋንጨ ኦልዛ፥ ዝን ነ ዳንዳእኮ፥ ኑስ ቃꬎየ፥ ኑና ማዶየ» ዬጌዛ።
23 የሱሳ፥ « ‹ነ ዳንዳእኮ ግኔ?› አማንዛ ኦስካ ኡባ ባዝ ዳንዳእንትዛ» ዬጌዛ።
24 ኤልሲ ናአይ አዳይ ፋ ቃላ ꬎቅ ኡዲ፥ «ታ አማንዛ፥ ዝን ጉጂ አማኖዳይ ጋርክ ታና ማዶየ» ዬጌዛ።
25 የሱሳ አሳይ ጋንጊ ጋንጊ Ꮊንግዛና ብኢ፥ ቱና አያና፥ «Ꮊ ቱለኔ ሙመ አያናዮ፥ Ꮊ ናአይፕ ከዞባ ነና ታ አዛዝዛ፤ ማ ናምእንꬆ ማቂ ኤዛል ገልፐ» ዬጌዛ።
26 የ ቱና አያናይ ኡኪ፥ ናአ ኢታ ኩኩርሲ፥ ኤዛፕ ከዜዝ። ናአይ Ꮊይቄዛ ኣዝን፥ ጋመ አሳይ፥ «ናአይ Ꮊይቄዛ» ዬጌዛ። 27 ዝን የሱሳ ናአይ ኩሻ አይኪ ደንꬅን፥ ናአይ ደንዲ ኤቄዛ።
28 የሱሳ ካራ ገሌዛይፕ ጉየ ኤ ታማርታይ፥ «ኑኒ የ ቱና አያና ከሶዳይስ አብስ ዳንዳኤካሳ?» ዬጊ የሱሳ ኣዳ ኦይጬዛ።
29 የሱሳ ማሂ፥ «የይ ጋርከዛይ ዎሳራኔ [ጾማራፕ] አትን ሀራባዛር ከዞዳይስ ዳንዳኦያ» ዬጌዛ።
የሱሳ ፋ Ꮊይቃኔ ደንዳ ማሂ ኦዴዛ
(ማቶ. 17:22-23፤ ሉቃ. 9:43-45)
30 ኡንቲ የ በሳይፕ ደንዲ፥ ጋልላር ኣꬊ Ꮊንጌዛ፤ የሱሳ ፋ የዛበሳ ኦንካ ኤሮድ ጋርክ ኮየካያ። 31 ኤ ፋ ታማርታይኮ፥ «አስ ናአ፥ አሲ አስታይ ኩሸ ኣꬂ እማዳኔ ዎꬎዳ፤ ኤ ሀይꬒ ጋላሳፕ ጉየ፥ Ꮊይቆፕ ደንዶዳ» ዬጊ ታማርሴዛ።
32 ዝን ኡንትስ ኤ ጌዛይ ገለካያ፤ ማ ኤዛ ኦይጮዳይስካ ያሽቴዛ።
ኡባፕ ኣꬍዛይ ኦኖ?
(ማቶ. 18:1-5፤ ሉቃ. 9:46-48)
33 ኡንቲ ቅፍርናሆመ ካታማ Ꮊንጊ ካራ ገሌዛይፕ ጉየ የሱሳ ኡንትኮ፥ «ኦገል ይ አብስ ፓላምንቴ?» ዬጊ ኦይጬዛ። 34 ዝን ኡ፥ «ኑ ጋንጨ ኡባፕ ኣꬎዳይ ኦኖ?» ዬጊ ፓላሜዝ ግሾስ ስኤ ጌዛ። ሉቃ. 22:24 35 የሱሳ በቲ፥ ታጶ ናምኢ ታማርታ ጼጊ፥ «ኦንካ ቲና ኣꬎዳይስ ኮይኮ፥ ኡባፕ ጉየ ኣꬊ፥ ኡባይስ አይለ ማቆዳይስ ቤዝዛ» ዬጌዛ። ማቶ. 20:26
36 ፐቲ ጽቃ ናአ ኤኪ፥ ኡ ጋንጨ ኤሴዛ፤ የ ጽቃ ናአ እድንጊ ኡንትኮ፥ 37 «Ꮊይ ጋርክ ጽቃ ናእታይፕ ፐታ ታ ሱንꬃይር ሞክዛ ኦንካ ታና ሞክዛ፤ ማ ታና ሞክዛ ኦንካ ታና ኪቴዛናካ ሞክዛፕ አትን ታ ኣዳ ሞኮያ» ዬጌዛ። ማቶ. 10:40፤ ሉቃ. 10:16፤ ዋን. 13:20
ኑና እጾዋ ኡባይ ኑ ባጋ
(ሉቃ. 9:49-50)
38 ዋንሳ፥ «አስታማራዮ፥ ፐቲ አሲ ነ ሱንꬃር ቱና አያንታ ከሶዳር ኑ ብኢ፥ ኑ ባጋ ማቀካ ግሾስ ኤዛ ካዬዛ» ዬጌዛ።
39 ዝን የሱሳ፥ «ኦንካ ታ ሱንꬃር ጾሲ ኦꬅዝ ማላታ ባዝ ኦꬂ፥ ኤልሲ ታል አፋ ኢታ ባዝ ኦድንቶዳይስ ዳንዳእዛይ ባ ግሾስ ካይፓተ። 40 ኑባዝ እጾዋ ኡቢታይ ኑ ባጋ። ማቶ. 12:30፤ ሉቃ. 11:23 41 ታ ይንትስ ቱሮ ኦድዛ፤ ይ ታስታ ማቄዝ ግሾስ ኦንካ ይንትስ ታ ሱንꬃር ሀለ ሃꬂ ኡዦዳይስ እንግኮካ፥ ፋ ጋተ ꬋባሚ።ማቶ. 10:42
ሀራስ ꬉበ ማቅꬃፕ ናግንቶ
(ማቶ. 18:6-9፤ ሉቃ. 17:1-2)
42 «ታና አማንዛ Ꮊ ጽቅታይፕ ፐታ ባልꬆዳይፕ ኦንካ፥ ዳማ ዎጻ ፋ ቆꬌል አጪ፥ አባ ጋንጨ ዎꬍዛኮ ኤስ ሎኦዳ። 43 ነ ኩሻይ ነና ባልꬅኮ፥ ጋቺ ኦሎባ። ኔኒ ናምኢ ኩሸር ቶኦዋ ጋናመ ታማ ጋንጨ ዎꬍዛይፕ፥ ዱጻ ኩሸር መꬍና ደኦ ገሎ ኔስ ሎኦዳ። 44 ጋናመ ጉጽነካ Ꮊይቆዋ፥ ታማይካ ቶኦዋ አቆ። ማቶ. 5:30 45 ነ ቶካይ ነና ባልꬅኮ፥ ጋቺ ኦሎባ። ነ ናምኢ ቶከር ጋናመ ታማ ጋንጨ ዎꬍዛይፕ፥ ዎቦ ማቂ ደኦ ገልዛኮ ኔስ ሎኦ። 46 ጋናመ ጉጽነ Ꮊይቆዋ፥ ታማይካ ቶኦዋ አቆ። 47 ነ ኣፋይ ነና ባልꬅኮ፥ ዎጪ ከሲ ኦሎባ። ነ ናምኢ ኣፈር ጋናመ ታማ ጋንጨ ዎꬍዛይፕ፥ ፐቲ ኣፈር ጾስ ካተትꬂ ገልዛኮ ኔስ ሎኦ። ማቶ. 5:29 48 ጋናመ ጉጽናይ Ꮊይቆዋ፥ ታማይካ ቶኦዋ አቆ። ኢሳ. 66:24
49 «ያርሾ ማጽነር ኦꬅንትዛይ ጋርክ አሲ ኡባይ ታማር ሀርቅንቶዳ። 50 ማጽነ ሎኦ፥ ዝን ማልአም እጽኮ፥ ማቂ ዋይዚ ማልእꬆደ? ይንታር ማጽነ የዞ። ዬዚ ፐታይ ፐታይር ሳሮ የዞይታ» ዬጌዛ። ማቶ. 5:13፤ ሉቃ. 14:34

- ማርቆሳ
- <
- 9
- >

9:2 2ጵጽ. 1:17-18

9:8 ማቶ. 3:17፤ ማር. 1:11፤ ሉቃ. 3:22

9:11 ሚል. 4:5፤ ማቶ. 11:14

9:34 ሉቃ. 22:24

9:35 ማቶ. 20:26

9:37 ማቶ. 10:40፤ ሉቃ. 10:16፤ ዋን. 13:20

9:40 ማቶ. 12:30፤ ሉቃ. 11:23

9:41 ማቶ. 10:42

9:44 ማቶ. 5:30

9:47 ማቶ. 5:29

9:48 ኢሳ. 66:24

9:50 ማቶ. 5:13፤ ሉቃ. 14:34

© 2025 TWFTW