- ማቶሳ
- <
- 16
- >

16
ሳሎፕ ማላታ በአዳይስ ኦይጬዝ ኦይች
(ማር. 8:11-13፤ ሉቃ. 12:54-56)
1 ፈርሳውታይኔ ሳዱቃውታይ የሱሳኮ ይኢ። ኤዛ ፋጮዳይስ ኮዪ፥ ፋና ሳሎፕ ማላታ ቤዞ ግ ኦይጬዛ። ማቶ. 12:38፤ ሉቃ. 11:16 2 ዝን ኤ ኡንትኮ፥ «ሳአ ኦማꬆዳር ‹ሳሎ ዞቂ በንትኮ ዎንታ ሳአ ቦቃሎዳ› ይ ግዛ። 3 ዎንትታር ‹ሳሎ ዞቂ ሻራ አይክኮ Ꮊይኖ እራ ቡኮዳ› ይ ግዛ። የዝን ይ ሳሎ ብኢ ማሊ ኤርዝን ዎደ ብኢ ማሊ ኤሮዳይስ ዳንዳኤካያ። 4 ኢትታይኔ አማኖዋ የለትꬃይ ማላታ ኮይዛ። ዝን ኤስ ዮናሳ ማላታይፕ ሀራ ማላታ እንግንቶያ» ዬጌዛ። የይፕ ጉየ፥ ኡንታን ኤዛይድ አሺ ሀራ አቆ ቅቴዛ። ማቶ. 12:39፤ ሉቃ. 11:29
ፈርሳውታይኔ ሳዱቃውታይ እርሾ
(ማር. 8:14-21)
5 ኡ አባፕ ሰኮ ፕኖ ፒንጌዝ ዎደ ሶሎ ኤኪ የኦዳና ዶጌዛ። 6 የሱሳ ኡንትኮ፥ «ፈርሳውታይፐነ ሳዱቃውታይ እርሾፕ ናግንቶይታ» ዬጌዛ። ሉቃ. 12:1 7 ኡንትካ ፋ ጋንጨ፥ «ኤ የያ ጌዛይ ኑ ሶሎ ኤኪ የኤካ ግሾስ ማቃዳ» ዬጌዛ። 8 የሱሳ ኡ ቆፋ ኤሪ፥ «ይንታኖ፥ አማኖ ፓጬዝታዮ! ሶሎ ኤከካ የኤዝ ግሾስ ይ ዎል ግዶ አብስ ኦድንቴ? 9 Ꮊተካ ይ አካኮሳ? እችን ሙኩለ አሳይስ እችን ሶሎ ግሼዛኔ ኡ ም ምዥን ይ ኣፑን ሌማተ ኩንꬅ ደንꬄዛኮ ይ ዶጌኔ?ማቶ. 14:17 10 የይ ጋርከካ፥ ላፑን ሶሎ ኦይዲ ሙኩለ አሳይስ ግሼዛኔ ኡ ም ምዥን፥ ይ ኣፑን ሌማተ ኩንꬅ ደንꬄዛካ ይ አካኮሳ?ማቶ. 15:34 11 ይኬ፥ ታኒ ፈርሳውታይኔ ሳዱቃውታይ እርሾፕ ናግንቶይታ ግ ኦድዛይ ሶሎባጋ ባዛና ይ አካኮሳ?» ዬጌዛ። 12 የዝን፥ ኤ ታማርታይ የሱሳ ኦድዛይ ሙኑቆ ደንꬆዳይስ ዎꬌዝ እርሾባጋ ባዝን ፈርሳውታይኔ ሳዱቃውታይ ትምርታይፕ ናግንቶ ባጋ ማቄዛና አካኬዛ።
ጵጽሮሳ የሱሳ መስህ ማቄዛና ኦዴዛ
(ማር. 8:27-30፤ ሉቃ. 9:18-21)
13 የሱሳ ቅሳረ ፍልጶሳ ቢታ ሄሌዝ ዎደ ፋ ታማርታይኮ፥ «አሳይ፥ አስ ናአ ኦና ጌ?» ዬጊ ኦይጬዛ።
14 ኡንትካ፥ «ፐታይ ፐታይ ጻማቅዛ ዋንሳ፥ Ꮊንክታይ ኤላሳ፥ ማ Ꮊንክታይካ እርማሳ ዎይ ናብታይፕ ፐታ ግዛ» ዬጌዛ። ማቶ. 14:1
15 የሱሳ ማሂ፥ «የዝን፥ ይ ታና ኦና ጌ?» ግ ኡንታን ኦይጬዛ።
16 ስሞና ጵጽሮሳ ማሂ፥ «ኔኒ ክርስቶሳ፥ ደኦ ጾስ ናአ» ዬጌዛ። ዋን. 6:68
17 የሱሳ ጵጽሮሳኮ፥ «ዮና ናአ ስሞና፥ ነ አንጅንቴዛያ! Ꮊያ ኔስ ቤዜዛይ ሳሎ የዝ ታ አዳይፕ አትን አስ ባያ። 18 ታ ኔስ ኦድዛ ጵጽሮሳ፥ ኔኒ ዛላ! ታኒ Ꮊ ዛላይል አፋ ታ ዎሳ ኬꬅ ኬጾዳ። Ꮊይቆ ዎልቃይካ እዞ ጋመና። 19 ሳሎ ካተትꬅ ቁልፕታ ታ ኔስ እማዳ። ሳአ ነ አጬዝ ባዝ ኡባ ሳሎ ጾስ ካለ አጭንቴዝ ባዝ ማቃዳ። ሳአ ኔኒ ብልኤዝ ባዝ ኡባይ ሳሎ ጾስ ካለ ብልንቴዝ ባዝ ማቃዳ» ዬጌዛ። ማቶ. 18:18፤ ዋን. 20:23
20 የይፕ ጉየ፥ ኤ፥ ክርስቶሳ ማቄዛና ኦስካ ኦዳማይ ጋርክ ፋ ታማርታ ሚንꬂ አዛዜዛ።
የሱሳ ፋና ሄሎድ መታ ቲናቲ ኦዴዛ
21 የ ዎደፕ አይኪ የሱሳ ፋ ታማርታይስ፥ «ታኒ የሩሳላመ Ꮊማዳይስ ቤዝዛ። ኤዛይድ ጋደ ጭምታይፕ፥ ቄሰ ሀላቅታይፐኔ ህገ አስታማርታይፕ ታ መቶ ኤኮዳይስ ቤዝዛ። ኡ ታና ዎꬎዳ፥ ዝን ታኒ ሃይꬒንꬃ ጋላስ Ꮊይቆፕ ደንዶዳ» ዬጊ ጌሺ ኦዴዛ።
22 ጵጽሮሳ የሱሳና ጋጻ ከሲ፥ «ጎዳዮ፥ የይ ሀነና! የይ ጋርክ ባዝ ነና የሻ ሄልፐ!» ዬጊ ጋይሌዛ።
23 የሱሳ ጵጽሮሳኮ ጉየ ማቂ፥ «Ꮊ ጻላሃዮ፥ ታፕ ሃኮባ! ኔኒ አስ ቆፋ ቆፕዛፕ አትን ጾስ ቆፋ ቆፖዋ ግሾስ ታስ ꬉበ ማቅዛ» ዬጌዛ።
24 የይፕ ጉየ፥ የሱሳ ፋ ታማርታይኮ፥ «ኦንካ ታና ካሎዳይስ ኮይዝ ባዝ ማቅኮ ፋና ካዶ፥ ፋ ማዝቃላ ቶኪ ታና ካሎ። ማቶ. 10:38፤ ሉቃ. 14:27 25 ፋ ሸምፖ አሾዳይስ ኮይዝ ኡቢታይ ꬋብስዛ። ዝን ፋ ሸምፖ ታ ግሾስ ግ ኣꬂ እንግዛይ አሽዛ። ማቶ. 10:39፤ ሉቃ. 17:33፤ ዋን. 12:25 26 አሲ አላመ ኩንꬃ ፋባዝ ኡዲ፥ ፋ ሸምፖ ꬋብስኮ ኤዛ አብ ማዴ? ዎይ አሲ ፋ ሸምፖ ዎዞዳይስ አብ እንጎዳይስ ዳንዳኤ? 27 አስ ናአይ ፋ አዳይ ቦንቻይር ፋ ኪታንችታይር የኦዳ። የ ዎደ ፐቲ ፐቲ አꬃይስ ኤ ኦሳት ጋርክ እማዳ። ማቶ. 25:31፤ ማዝ. 62:12፤ ኦሮ. 2:6 28 ታ ቱሮ ኦድዛ፤ አስ ናአይ ካተትꬃይር ማቂ የኦዳር በአድ ሄሎዳይስ Ꮊይዳ ኤቄዝ አሳይፕ Ꮊይቃምዝታይ የዛ» ዬጌዛ።

- ማቶሳ
- <
- 16
- >

16:1 ማቶ. 12:38፤ ሉቃ. 11:16

16:4 ማቶ. 12:39፤ ሉቃ. 11:29

16:6 ሉቃ. 12:1

16:9 ማቶ. 14:17

16:10 ማቶ. 15:34

16:14 ማቶ. 14:1

16:16 ዋን. 6:68

16:19 ማቶ. 18:18፤ ዋን. 20:23

16:24 ማቶ. 10:38፤ ሉቃ. 14:27

16:25 ማቶ. 10:39፤ ሉቃ. 17:33፤ ዋን. 12:25

16:27 ማቶ. 25:31፤ ማዝ. 62:12፤ ኦሮ. 2:6

© 2025 TWFTW