- ማቶሳ
- <
- 7
- >

7
ሀራ አሳል አፋ ፕርድፓተ
(ሉቃ. 6:37-42)
1 «ይንታል አፋ ፕርድንታማይ ጋርክ ሀራ አሳል አፋ ፕርድፓተ። 2 አብስ ጊኮ፥ ሀራ አሳል አፋ ይ ፕርድዛይ ጋርክ ይንታል አፋ ፕርዶዳ ይ ሀራ አስስ ማኬዝ ባዛር ይንትስ ማሂ ማክንቶዳ። ማር. 4:24 3 ነ ኣፈ የዝ ቱሳ በኤካዛር ነ እሻይ ኣፈ የዝ ቡጻ አብስ በኤ? 4 ነ ኣፈ ቱስ የዝን ነ እሻይ ኣፈ የዝ ቡጻ ከሶ ጎዳይስ ዋይዚ ዳንዳኤ? 5 ነኖ ጩባዮ፥ ቲናቲ ነ ኣፋይድ የዝ ቱሳ ከሶባ። ኤዛይፕ ጉየ ነ እሻይ ኣፋይድ የዝ ቡጻ ከሶዳይስ ነ ምልጽ ኡዲ በአዳ።
6 «ጉየ ማቂ ይንታን ꬋቃማይ ጋርክ ጌሽ ባዝ ካንታይስ ኦልፓተ። ፋ ቶካይር የꬊ ኢሳማይ ጋርክ ይ አልኦ እንቁ ጉዱዳይልታይ ቲና ኦልፓተ።
ዎሶይታ፥ ኮዦይታ፥ ጼጎይታ
(ሉቃ. 11:9-13)
7 «ዎሶይታ ይንትስ እንግንቶዳ፥ ኮዦይታ ይ ደማዳ ባለ ይኢ ጼጎይታ ይንትስ ዶይንቶዳ። 8 ዎስዛ ኦስካ እንግንቶዳ ኮይዝ ኦስካ በንቶዳ ባለ ይኢ ጼግዝ ኦስካ ዶይንቶዳ።
9 «ይንታፕ ናአ ዳቦ ዎስኮ ሹች እንግዛይ ኦኖ? 10 ዎይ ሞሎ ዎስኮ ሾሽ እንግዛይ የኔ? 11 የዝን ይ ኢትታይ ይ ናእታይስ ሎኦ ባዝ እሞ ኤርኮ ሳሎ የዝ ይ አዳይ ፋና ዎስዝታይስ ሎኦ ባዝ ዋይዚ ጋንꬂ እንጋሞ? 12 Ꮊንክታይ ይንትስ ኦꬆድ ጋርክ ይ ኮዥዝ ባዝ ኡባ ይንትካ ሀራ አስስ ኦꬆይታ። አብስ ጊኮ፥ ሙሰ ህጋይኔ ናብታይ ታማርስዛይ Ꮊያ። ሉቃ. 6:31
13 «ኡንአ ፐንገር ገሎይታ፤ ꬋቦ ካንግዝ ኦጋይ ዳማ፥ ፐንጋይካ ዳልገ። ኤዛይር ገልዛ አሳይካ ጋመ። 14 ዝን ደኦኮ ካንግዝ ኦጋይኔ ፐንጋይ ኡንአ፤ ኤዛይር ገልዛ አሳይካ ጽቃ።
ምꬂ ፋ ኣፈር ኤርንትዛ
(ሉቃ. 6:43-44)
15 «አፋ ባጋር ዱረ ኣዚ ጋንጨር ፉገ ማቂ ቦንቆዳይስ ይ ጋንጨ ገልዛ ዎርዶ ናብታይፕ ናግንቶይታ። 16 ይ ኡንታን፥ ኡ ኣፋይር ኤሮዳ፤ አንጉꬂፕ ዎይኔ፥ ግጀፕ ባላሰ ማጽንቶያ። 17 የይ ጋርክ ሎኦ ምꬂ ኡባይ ሎኦ ኣፈ ኣፍዛ፤ ኢታ ምꬂ ኢታ ኣፈ ኣፍዛ። 18 ሎኦ ምꬂ ኢታ ኣፈ ኣፎያ፥ ማ ኢታ ምꬂ ሎኦ ኣፈ ኣፎዳይስ ዳንዳኦያ። 19 ሎኦ ኣፈ ኣፎዋ ምꬂ ኡቢታይ ጋችንቲ ታማ ጋንጨ ኦልንቶዳ። ማቶ. 3:10፤ ሉቃ. 3:9 20 የይ ግሾስ፥ ይ ኡንታን፥ ኡ ኣፋትር ኤሮዳ። ማቶ. 12:33
21 «ሳሎ የዝ ታ አዳይ አዛዞ ኦꬂዛ አꬃይ ሳሎ ካተትꬃ ገሎዳይፕ አትን ጨር ታና ‹ጎዳዮ፥ ጎዳዮ› ግዝ ኡባይ ሳሎ ካተትꬅ ገሎያ። 22 የ ዎደ ጋምታይ፥ ‹ጎዳዮ፥ ጎዳዮ፥ ነ ሱንꬃር ትንቢተ ኑ ኦደካሳ? ነ ሱንꬃር ቱና አያንታ ኑ ከሰካሳ? ነ ሱንꬃር ጋመ ማላታ ኑ ኦꬃካሳ?› ዬጎዳ። 23 የ ዎደ፥ ‹ታ ይንታን የሻ ኤሮያ፥ ይንቲ ዉጭታይ ታፕ ሃኮይታ› ዬጎዳ። ማዝ. 6:8
24 «ይኬ፥ Ꮊ ታ ቃላ ስኢ ኦꬅዛ ኦንካ ፋ ኬꬃ ዛላል አፋ ኬጼዝ ዎዛናማ አስ ጋርከ። 25 እራ ቡኬዛ፥ ድኦ ድኤዛ፥ ጫርኮካ ጫርኪ የ ኬꬃና ኡርቄዛ። ዝን ኬꬃይ ዛላል አፋ ኬጽንቴዝ ግሾስ ዎደካያ። 26 Ꮊ ታ ቃላ ስኢ ኦꬆዋ ኦንካ ፋ ኬꬃ ሻፈል አፋ ኬጼዝ ቦዞ አꬃይ ጋርከ። 27 እራ ቡኪ፥ ድኦ ድኢ፥ ጫርኮካ ጫርኪ፥ የ ኬꬃ ኡርቅን፥ የ ኬꬃይ ዎዴዛ፤ ኤ ዎድꬃይካ ዎልቃማ» ዬጌዛ።
28-29 የሱሳ ፋ ኦዳ ዉርሴዛይፕ ኤ ትምርታይ ህገ አስታማርታይ ጋርክ ማቀካ ማዉተር የዝ አሳይሳይ ጋርክ ማቅዝ ግሾስ አሳይ ኤ ትምርታ Ꮊይ ማላባዝ ጌዛ። ማር. 1:22፤ ሉቃ. 4:32

- ማቶሳ
- <
- 7
- >

7:2 ማር. 4:24

7:12 ሉቃ. 6:31

7:19 ማቶ. 3:10፤ ሉቃ. 3:9

7:20 ማቶ. 12:33

7:23 ማዝ. 6:8

7:28-29 ማር. 1:22፤ ሉቃ. 4:32

© 2025 TWFTW