- ዋንሳ ቆንጭꬃ
- <
- 11
- >

11
ናምኢ ማርክታ
1 የይፕ ጉየ፥ Ꮊꬋስ ማድዝ ጉፈ እንጊ፥ «Ꮊንጊ ጾስ ካራኔ ያርሾ አቃይ ኣፑን Ꮊꬋዛኮ Ꮊꬎባ፤ ኤዛይድ ጎይንዝታካ ፓይዶባ። ኢዝቀ. 40:3፤ ዛክ. 2:1 2 ዝን ጾስ ኬꬅ ድርሳፕ ጋጻ የዛይ አይሁደ ማቀካ አሳይስ እንግንቴዝ ግሾስ Ꮊካዛር አሺ አሾባ። አይሁደ ባ አሳይ ጌሽ ካታምቶ ኦይታማኔ ናምኢ አግናስ የꬊ ሃሮዳ። ሉቃ. 21:24 3 ታኒ ካዮ አፍላ ማኤዝ ታ ናምኢ ማርክታ ኪቶዳ፤ ኡንቲ ፐቲ ሙኩሎኔ ናምኢ ጼትኔ ኡሱፑንታም ጋላስ ትንቢተ ኦዶዳይ ጋርክ ታ ኡንትስ ዎልቃ እንጎዳ» ዬጌዛ።
4 የ ናምኢ ማርክታይ አላመ ጎዳይ ቲና ኤቂዛ ናምኢ ዎይራ ምꬅታኔ ናምኢ ጾምፐ ጋድዝ ኮችታ። ዛክ. 4:3 5 ኦንካ ኡንታን ቆሆዳይስ ኮይኮ ኡ ዶናይፕ ታማ ከዚ፥ ኡ ሞርክታ ጹግዛ። ኡንታን ቆሆዳይስ ኮዬዝ ኦንካ Ꮊይ ጋርክ ሀኒ Ꮊይቆዳ። 6 ኡንቲ ትንቢተ ኦድዛ ዎደ እራ ቡካማይ ጋርክ ሳሎ ጎርዶዳይስ ኡንትስ ማዉተ የዛ። ኡባራካ ሃꬄ ሱꬅ ላሞዳይስ፥ ማካ ኡ ፋ ኮዬዛይ ጋርክ ቢታ ዱማ ዱማ ጋዶር ꬋብሶዳይስ ኡንትስ ማዉተ የዛ። 1ካት. 17:1፤ ከስ 7:17
7 ኡንቲ ፋ ማርካትꬃ ሃሴዛይፕ ጉየ፥ ጪሞ ኦላፕ ከዜዝ ዶአይ ኡንታር ኦልንቲ ኡንታን ጋሞዳ፤ ዎꬎዳ።ዳነ. 7:7፤ ዋን. ቆን. 13:5 8 ኡ አሃይ ኣዝሶር ሶዶመ ዎይ ግብጸ ግንትንቲ ጼግንትዝ ግታ ካታማ ኦጋይል አፋ ኦልንቶዳ። እዛካ ኡ ጎዳይ ማዝቃለል አፋ ሶትንቴዛኖ። ኢሳ. 1:9 9 ማ ዘረꬅ ኡባይፕ፥ ኮች ኡባይፕ፥ ዱማ ዱማ ዶና ኦድንትዝታይፐኔ ካተትꬂ ኡባይፕ የኤዝ አሳይ ኡ አሃ ሀይꬒ ጋላስኔ ባጋ ሄሎዳይስ በአዳ። ኡ አሃይ ሞግንታማይ ጋርክ አሳይ ካዮዳ። 10 Ꮊ ናምኢ ናብታይ ሳአ የዝ አሳ ዋይꬄዝ ግሾስ አሳይ ኡ Ꮊይቃይድ ኡፋይቴዛ። ፋ ኡፋይሳ ቤዞዳይስ ፐታይ ፐታይስ እሞታ እንጌዛ።
11 ሀይꬒ ጋላስኔ ባጋፕ ጉየ፥ ሸምፖ እንግዝ አያና ጾስ ካለፕ ይኢ ኡ ጋንጨ ገልን፥ ኡንቲ ደንዲ ኤቄዛ። ኡንታን በኤዝ ኡባይ ኢታ ያሽቴዛ። ኢዝቀ. 37:10 12 የይፕ ጉየ፥ የ ናምኢ ናብታይ፥ «Ꮊና ኡድ ሳሎ ከዞይታ» ግዝ ቃላ ኡ ሳሎፕ ስኤዛ። ኡ ሞርክታይ ኡንታን በአዳር፥ ኡንቲ ሻራ ጋንጨ ገሊ ፑድ ሳሎ ከዜዝ። 2ካት. 2:11
13 የ ሳታይድ ቢታይ ዎልቃማ ኤንኦ ኤንእን፥ ካታማይፕ ታጵንꬃ ኩሻይ ꬋቤዛ። ማ ቢታ ኤንኦር ላፑን ሙኩሎ አሳይ Ꮊይቄዛ። አቴዝ አሳይ ኢታ ኩኩሪ Ꮊሽቲ፤ ሳሎ ጾሳይስ ቦንቾ እንጌዛ። ዋን. ቆን. 6:12፤ 16:18
14 ናምአንꬃ ኣያይ ኣꬌዛ፥ ይኬ ሃይꬒንꬃ ኣያይ ኤለ የኦዳ።
ላፑንꬃ ቱልቱላ
15 ላፑንꬃ ኪታንቻይ ፋ ቱልቱላ ፑጌዛ። ሳሎፕ፥ «ሳአ ካተትꬃይ ኑ ጎዳይስነ ኤስ ክርስቶሳስ ማቄዛ፤ ኤ መꬊናፐ መꬍና ሄሎዳይስ ካዉቶዳ» ዬግዝ ዎልቃማ ጊርꬅታይ ስንቴዛ። ከስ 15:18፤ ዳነ. 2:44፤ 7:14 16 የይፕ፥ ጾስ ቲና፥ ፋ ዙፋንታይል በቴዝ ላታማኔ ኦይዲ ጭምታይ ጹጉኒ፥ ጾስስ ጎይንታር፥
17 «Ꮊተካ ብንካ የዛዮ፥
ኡባ ሞድዝ ጎዳ ጾሳዮ፥
ኔኒ ነ ግታ ዎልቃ አይኬዛ።
ነ ካዉቴዝ ግሾስ
ኑኒ ነና ጋላትዛ። ከስ 3:14
18 አይሁደ ባ አሳይ ካጭንቴዛ፥
ዝን ነ ካቻይ የኤዛ።
Ꮊይቄዝታይል አፋ ነ ፕርድዛ ዎዳይ የኤዛ።
ኔኒ ነ አይልታይስ፥ ናብታይስ፥
ጌሽታይስኔ ነ ሱንꬃይስ ያሽትዝታይስ፥
ላፍታይስኔ ግትታይስ፥
ኡ ኦሳይ ጋርክ እንግዛ ዎዳይ ሄሌዛ።
አላመ ꬋብስዝታ ꬋብስዛ ዎዳይ የኤዛ»
ዬጌዛ።ማዝ. 2:5፤ 110:5፤ 115:13
19 ሳሎ የዝ ጾስ ኬꬃይ ዶይንቴዛ፤ ኤ ጋንጨ ጾስ ጫቆ ታቦታይ በንቴዛ። ማ ዜልንꬂ ዜልንጌዛ፥ ዳዳኔ ዳዳ ሳርꬂ ጉሜዛ፤ ቢታ ኤንኤዛ፤ ዎልቃማ ሻቺ ሻጬዛ። ዋን. ቆን. 8:5፤ 16:18፤ 21

- ዋንሳ ቆንጭꬃ
- <
- 11
- >

11:1 ኢዝቀ. 40:3፤ ዛክ. 2:1

11:2 ሉቃ. 21:24

11:4 ዛክ. 4:3

11:6 1ካት. 17:1፤ ከስ 7:17

11:7 ዳነ. 7:7፤ ዋን. ቆን. 13:5

11:8 ኢሳ. 1:9

11:11 ኢዝቀ. 37:10

11:12 2ካት. 2:11

11:13 ዋን. ቆን. 6:12፤ 16:18

11:15 ከስ 15:18፤ ዳነ. 2:44፤ 7:14

11:17 ከስ 3:14

11:18 ማዝ. 2:5፤ 110:5፤ 115:13

11:19 ዋን. ቆን. 8:5፤ 16:18፤ 21

© 2025 TWFTW