- ሉቃሳ
- <
- 2
- >

2
የሱስ ክርስቶሳ የልንቶ
(ማቶ. 1:18-25)
1 የ ዎደ ኦሮመ ቢታ የዝ አስ ኡቢታይ ታይብንቶድ ጋርከኔ ሱንꬃይ ጻፍንቶድ ጋርክ ካት አዉግስጾሳ አዛዜዛ። 2 የይካ ቀረኖሳ ሶረ ቢታ አቅስዛ ዎደ ሀኔዝ ቲና ዎያ ታይባ። 3 የይ ግሾስ፥ ፐቲ ፐቲ አሲ ፋ ሱንꬅ ጻፍሶዳይስ ፋ የልንቴዝ ቢታ Ꮊንጌዛ።
4 ዮሴፋካ ዳዉተ ካራፐኔ ኮቻፕ ማቄዝ ግሾስ ጋልላ ናዝረተ ካታማፕ ደንዲ ዳዉተ ካታማ ግንትዝ ቤተለመ Ꮊንጌዛ። 5 ኤ ኦይጪ ጋዴዝ ዎልቃ ኢታ፥ ማይራምር ዎላ ጻፍንቶዳይስ Ꮊንጌዛ። 6 ኡንትካ ኤዛይድ የዝን ኢስ የሎ ዎደ ሄሌዛ። 7 ፋ ባይራ ናአ የሌዛ። ቃንጾራ ጻጺ እማꬂ አቅዛ አቆ አቆ ꬋቤዝ ግሾስ መሄ ጋላ ሙዝዝ ጎና ጋንጨ ዎይꬄዛ።
መሄ ሄንግዝታኔ ኪታንችታ
(ማቶ. 1:18-25)
8 የ ጋዳይድ ቃማ ዉደ ሄንግታር ቃኤል አቅዝ መሄ ሄንግዝታይ የዛ። 9 ጎዳ ኪታንቻይ ይኢ ኡንትስ በንቴዛ። ጎዳይ ቦንቾ ፖአይ ኡ ላንቃይር ፖኤዛ፤ ኡንትካ ዎልቃማ ያሻ ያሽቴዛ። 10 ኪታንቻይ ኡንትኮ፥ «ያሽትፓተ! ይኬ አስ ኡባይስ ማቅዝ ግታ ኡፋይሳ ምሽራቾ ታ ኤኪ የኤዛ። 11 የይካ፥ ዳዉተ ካታማ አሽዛይ ይንትስ Ꮊይኖ የልንቴዛ። ኤ ጎዳ ክርስቶሳ። 12 የይስካ ማላይ Ꮊያ። ጽቃ ናአይ ቃንጾር ጻጽንቲ ጎና ጋንጨ ዎይኤዛና ይ ደማዳ» ዬጌዛ።
13 ቆፐካዝን ጋመ ሳሎ ኪታንችታይ ኪታንቻይር ዎላ በንቲ፥ ጾሳ ጋላትታር፥
14 «ቦንቾ ጾስስ ꬎቀ ሳሎ፥
ሳሮ ቢታል አፋ ጾሲ ቃꬍዛ አሳይስ ማቆ» ዬጌዛ።
15 ኪታንችታይ ኡንታፕ ሻክንቲ ሳሎ ከዜዛይፕ ጉየ መሄ ሄንግዝታይ፥ «አን ጎዳይ ኑስ ቆንጭሴዝ ባዛኔ ሀኔዝ ባዛ በአዳይስ ቤተለመ ዎላ Ꮊማዳ» ዬጌዛ።
16 ኡንትካ ኤልሲ Ꮊንጌዛ። ማይራሞ፥ ዮሴፋ፥ የይፐ ጽቃ ናአይ ጎና ጋንጨ ዎይኤዛ ደንጌዛ። 17 ብኢ ማቂ ናአይ ባጋ ኡንትስ ኦድንቴዛና የ አቃይድ የዝ አሳይስ ጌሺ ኦዴዛ። 18 የያ ስኤዝ ኡባይ መሄ ሄንግዝታይ ኦዴዝ ኦዳ ማላባዝ ጌዛ። 19 ማይራማ ሀኔዝባዛ ኡባ ፋ ዎዝናር ቆፕታር የዛ። 20 መሄ ሄንግዝታይ ኡንትስ ኦድንቴዛይ ጋርክ ሀንን በኤዛ። የይ ግሾ፥ ኡ ፋ ስኤዝ ባዝስኔ በኤዝ ባዝ ኡባይስ ጾሳ ቦንችታራኔ ጋላትታር ማቄዛ።
የሱሳና ጾስ ካራ ካንጌዛ
21 ሆስፑንꬃ ጋላስ፥ ዶካልንቶዳይስ ቃማ ሄልን፥ ኤዛ ዎደጾዳይፕ ቲና ኪታንቻይ ጋዴዝ ሱንꬃይር የሱሳ ግንቴዛ። ለዊ. 12:3፤ ሉቃ. 1:3 22 ሙሰ ህጋይ ጋርክ ኡንቲ ሻግሸ ዎደ ፖልንቴዛይፕ ጉየ ዮሰፋራኔ ማይራምር ናአ ፋ ጎዳይስ እማዳይስ የሩሳላመ Ꮊንጌዛ። ለዊ. 12:6-8 23 የይካ፥ ጎዳይ ህጋይድ፥ «ꬊራꬅ ማቄዝ ባይራ ናአ ኡባይ ጎዳይስ ሻክንቴዛ ማቆ» ዬግንቲ ጻፍንቴዛይ ፖሎዳይሲ። ከስ 13:2፥ 12 24 ማ ጎዳይ ህጋይድ፥ ናምኢ ሄሮ ዎይ ሆሌ ጌዛይ ጋርክ ያርሾዳይስ ካንጌዛ። 25 የ ዎደ ጌሽኔ አማኖር ሚንꬅ ማቄዝ ስሞና ግንትንትዝ አꬃይ የሩሳላመ የዛ። ኤ እስሬልታይ አቶትꬅ ናግታር የዛ። ጌሻ ኣያናይካ ኤዛል አፋ የዛ። 26 ማ ጾሲ ዶሬዝ ክርስቶሳ በኤካዛር Ꮊይቃማና ጌሻ አያናይ ኤስ ቤዝን ኤሪ የዛ። 27 ኤዛ የ ጋላስ አያና ካልꬅን ጾስ ካራ Ꮊንጌዛ። አዳይራኔ እንዳትራ ዎጋ ፖሎዳይስ ናአና ኤኪ ገሌዝ ዎደ 28 ስሞና ሞኪ ኤኪ ናአና እድንጊ፥ ጾሳ ጋላትታር።
29 «ጎዳዮ ነ ታስ ገሌዝ ቃላይ ጋርክ፥
Ꮊተ ነ አይላ ሳሮ ሞይዞባ።
30 ታ ኣፋይ አስ ኡባይ ቲና ነ ጊግሴዝ፥
31 ነ አቶትꬃ በኤዛ።
32 የይካ አይሁደ ባ አስ ኡባይስ፥
ጾስ ቱማትꬅ ቤዝዛ ፖኦ፥
ነ አሳይስ እስራኤልታይስካ ቦንቾ»
ዬጌዛ።ኢሳ. 42:6፤ 49:6፤ 52:10
33 ዮሰፋራኔ ማይራምራ ኤ ባጋ ኦድንቴዛና ማላባዝ ጌዛ። 34 ስሞና ኡንታን አንጄዛ። እንዳትኮ ማይራምኮ፥ «እስሬለ የዝ ጋምታይስ ኡ ፖክꬃይስኔ ደንዳይስ ጾሳፕ ዶርንቴዛ። ማ እጽዝታይስ ማላ ማቃዳ 35 ነ ሸምፓይራካ አዛኖ ማሻ ኣꬎዳ» ይኬ ጋመ አሳይ ዎዛና ጌሜዝ ቆፋይ በንቶዳይ ጋርክ የያ ጌዛ። 36 ማ አሴረ ኮቻፕ ማቄዝ ፋኑኤላ ናአታ ሃና ግንትንትዝ ናባታ የዛ። እዛ ኢታ ጭሜዛ፤ እዛ ፋ አዝናይር ላፑን ላይꬅ በቴዛ። 37 እ አዝናይ Ꮊይቂን ሆስፑን ታማኔ ኦይዲ ላይꬅ ማቆድ ጋꬆ ቃማኔ ጋላስ ፓጨ ባይꬅ ዎሳራኔ ጾማር ጾስ ኬꬃ ኦꬅዛ። 38 እዛ የ ሳታይድ Ꮊንጊ ጾሳ ጋላቴዛ፤ የሩሳላመ ዎዝንታ ናግዛ ኡባይስ ናአይ ባጋ ማርካቴዛ። 39 ዮሰፋራኔ ማይራምራ ጎዳይ ህጋይድ አዛዝንቴዝ ዎጋ ኡብታ ፖሌዛይፕ ጉየ ጋልላ ቢታ የዝ ፋ ካታማ ናዝረተ ማቄዛ። ማቶ. 2:23 40 ናአይ ድጭታራኔ አያናር ምንግታር Ꮊንጌዛ። ኤጨትꬃር ኩሜዛ፤ ጾስ ኣꬎ ኬሄትꬃይ ኤዛል አፋ የዛ።
የሱሳ ጾስ ኬꬃ Ꮊንጌዛ
41 ዮሰፋራኔ ማይራምር ፋዝቃ ባለ ቦንቾዳይስ ላይꬃር ላይꬃር የሩሳላመ Ꮊንግዛ። ከስ 12:1-27፤ ናምእ. 16:1-8 42 የሱሳስ ታጶ ናምኢ ላይꬅ ማቄዝ ዎደ ካሰፕ ኦꬅዛይ ጋርክ ባላ ቦንቾዳይስ Ꮊንጌዛ። 43 ባላ ቦንቼዛይፕ ጉየ ካራ ማቆዳር ናአይ የሱሳ የሩሳላመ አቴዛ። ዝን ዮሰፋራኔ ማይራምር ኤ የሩሳላመ አቴዛና ኤረካያ። 44 ኤ ካራ ማቅዝ አሳይር ዎላ የዛ ኣዝን ኡንቲ ፐቲ ጋላሳ ኦገ Ꮊንጌዛ። ኤ ባዛና ኤሬዛይፕ ጉየ ፋ ዳብታይኔ ፋ ላግታይ ላንቀ ኮዬዛ። 45 ኤ ኤዛይድ ꬋብን ኮይታር ጉየ የሩሳላመ ሄሎዳይስ Ꮊንጌዛ።
46 ሀይꬒ ጋላሳፕ ጉየ ጾስ ኬꬃ አስታማርታይ ጋንጨ በቲ ኡ ኦድዛና ስእታራኔ ኡንታን ኦይጭታር የዝን ደንጌዛ። 47 ኤዛ ስእዝ ኡቢታይ ኤ አካካኔ ኤ ማህዝ ማልሳ ማላባዝ ጌዛ።
48 ካራ አሳይ ኤዛ ደንጌዝ ዎደ Ꮊይ ማላባዝ ጌዛ። ኤ እንዳታካ፥ «ታ ናአዮ፥ አብስ ኑና Ꮊይ ጋርክ ኦꬄኔ? ነ አዳይራኔ ታራ ነና ኮይታር ዳቡሬዛ» ዬጌዛ።
49 የሱሳ ኡንትኮ፥ «ታና አብስ ኮዬ? ታ፥ ታ አዳይ ካራ የዞዳይስ ቤዝዛና ይ ኤሮሳ» ዬጌዛ። 50 ዝን ኤ ኡንትኮ ጌዛና ኡንቲ አካኬካያ።
51 የይፐ ጉየ፥ ኡንታር ዎላ ናዝረተ ካታማ Ꮊንጌዛ። ኡንትስ ኪትንትታር የዜዛ። ኤ እንዳት የ ኡብታ ፋ ዎዛና ጋዲ ናጌዛ። 52 የሱሳ፥ ኤጨትꬃር፥ ኤቃማር፥ ዴቴር ጾስ ቲናኔ አስ ቲና ድጬዛ። 1ሳም. 2:26፤ ኣዝ. 3:4

- ሉቃሳ
- <
- 2
- >

2:21 ለዊ. 12:3፤ ሉቃ. 1:3

2:22 ለዊ. 12:6-8

2:23 ከስ 13:2፥ 12

2:32 ኢሳ. 42:6፤ 49:6፤ 52:10

2:39 ማቶ. 2:23

2:41 ከስ 12:1-27፤ ናምእ. 16:1-8

2:52 1ሳም. 2:26፤ ኣዝ. 3:4

© 2025 TWFTW