- ዋንሳ ቆንጭꬃ
- <
- 7
- >

7
ጼታኔ ኦይታማኔ ኦይዲ ሙኩሎ እስረልታ
1 የይፕ ጉየ፥ ኦይዲ ኪታንችታይ ኦይዲ ሳአ ጎንትታይል ኤቄዝታ በኤዛ። የ ኪታንችታይ ሳአል አፋ ዎይ አባል አፋ ዎይ አባ ምꬃላካ አፋ ጫርካይ ኦይዲ ሳአ ጋጻፕ ጫርካማይ ጋርክ አይኬዛ። ኤርም. 49:36፤ ዳነ. 7:2፤ ዛክ. 6:5 2 ማ ደኦ ጾስ ማታመ የዝ ሀራ ኪታንቻይ አዋ ከስ ባጋፕ ከሳዳር ታ በኤዛ። የ ኪታንቻይ ፋ ቃላ ꬎቅ ኡዲ፥ ሳአኔ አባ ቆሆዳይስ ዎልቃ እንግንቴዝ ኦይዲ ኪታንችታይኮ፥ 3 «ኑኒ ጾስ አይልታይ ስናይድ ማታመ ጋዶድ ሄሎዳይስ ቢታ ዎይ አባ ዎይ ምꬃ ቆህፓተ» ዬጌዛ። ኢዝቀ. 9:4
4 የዝን፥ ታኒ ጾስ ማታመ ስኖል ጋድንቴዝታይ ፓይዳ ስኤዛ። እስሬለ ኮች ኡባይፕ ጼታኔ ኦይታማነ ኦይዲ ሙኩሎ አሳይስ ስናይል ማታመ ጋዴዛ።
5 ይሁዳ ኮቻፕ ታጶ ናምኢ ሙኩሎ፥
ሮቤላ ኮቻፕ ታጶ ናምኢ ሙኩሎ፥
ጋደ ኮቻፕ ታጶ ናምኢ ሙኩሎ፥
6 ኣሴራ ኮቻፕ ታጶ ናምኢ ሙኩሎ፥
ንፍታለመ ኮቻፕ ታጶ ናምኢ ሙኩሎ፥
ምናሰ ኮቻፕ ታጶ ናምኢ ሙኩሎ፥
7 ስሞና ኮቻፕ ታጶ ናምኢ ሙኩሎ፤
ለወ ኮቻፕ ታጶ ናምኢ ሙኩሎ፥
ይሳኮሬ ኮቻፕ ታጶ ናምኢ ሙኩሎ፥
8 ዛብሎነ ኮቻፕ ታጶ ናምኢ ሙኩሎ፥
ዮሴፋ ኮቻፕ ታጶ ናምኢ ሙኩሎ፥
ቢናማ ኮቻፕ ታጶ ናምኢ ሙኩሎ፥
አሳይ ስናይል ማታመ ጋዴዛ።
ቦꬅ ማኦ ማኤዝ ጋመ ዎይታ
9 የይፕ ጉየ፥ ዘረꬅ ኡባይፕ፥ ካተትꬃ ኡባይፕ፥ ኮች ኡባይፐኔ ዱማ ዱማ ዶና ኦድንትዝታይፕ ዛዋ ባ ጋመ ዎያ ታ በኤዛ። የ አሳይ ቦꬅ አዱስ ማኦ ማኢ፥ ዛምባ ሀየ ፋ ኩሸ አይኪ፥ ዙፋናይ ቲናኔ ዱራይ ቲና ኤቄዛ። 10 ኡንቲ ፋ ቃላ ꬎቅ ኡዲ፥ «አቶትꬂ ዙፋናይል በቴዝ ኑ ጾሳይፐኔ ዱራይፕ ይእዛ» ዬጌዛ።
11 ኪታንችታይ ኡባይ፥ ዙፋናይስኔ፥ ጭምታይስኔ ኦይዲ መትꬅታይ ዩሻይር ማር ኤቄዛ። ኡንቲ ዙፋናይ ቲና ጹጉኒ ጾሳይስ ጎይኔዛ።
12 «አምንኤ!
አንጆ፥ ቦንቾ፥ ኤጨትꬅ፥ ጋላታ፥ ሳባ
ዎልቃ፥ ምኖትꬂ መꬊናፕ መꬍና ሄሎዳይስ
ኑ ጾሳይስ ማቆ።
አምንኤ!» ዬጌዛ።
13 ጭምታይፕ ፐታይ ታኮ፥ «Ꮊ ቦꬅ ማአ ማኤዝ አስታይ ኦናንታራ? ኡንቲ አናፕ የኤኔ?» ዬጊ ታ ኦይጬዛ።
14 ታንካ ማሂ፥ «ጎዳዮ፥ ነ ኤርዛ» ዬጌዛ።
ኤካ ታኮ፥ «የይትታይ ጋመ ዋየ ኣꬊ የኤዝታ። ኡንቲ ፋ ማአ ዱራይ ሱꬃር ሜጪ ቦꬅ ኡዴዛ። ዳነ. 12:1፤ ማቶ. 24:21፤ ማር. 13:19 15 የይ ግሾስ፥
«ኡንቲ ጾስ ዙፋናይ ቲና የዝ
ቃማኔ ጋላስ ኤ ኬꬃ ኤዛ ጎይኔዛ።
ማ ዙፋናይል አፋ በቴዛይ ኡንትስ ካምፓ ማቆዳ።
16 ይከፕ ጉየ፥ ኡንቲ ናይንታሚ፥ ሳምንታሚ።
አዋ ምቻካ ኡንታን ሾጫሚ። ኢሳ. 49:10
17 ዙፋንታይ ግዶ በቴዝ ዱራይ ኡንታን ሄንጎዳ።
ደኦ ፑልቶ ሃꬅኮ ኡንታን ካልꬆዳ።
ጾሲ ኡ ኣፋይፕ አፉꬅ ኡባ ኡጮዳ»
ዬጌዛ።ማዝ. 23:1፤ ኢዝቀ. 34:23፤ ማዝ. 23:2፤ ኢሳ. 49:10፤ ኢሳ. 25:8

- ዋንሳ ቆንጭꬃ
- <
- 7
- >

7:1 ኤርም. 49:36፤ ዳነ. 7:2፤ ዛክ. 6:5

7:3 ኢዝቀ. 9:4

7:14 ዳነ. 12:1፤ ማቶ. 24:21፤ ማር. 13:19

7:16 ኢሳ. 49:10

7:17 ማዝ. 23:1፤ ኢዝቀ. 34:23፤ ማዝ. 23:2፤ ኢሳ. 49:10፤ ኢሳ. 25:8

© 2025 TWFTW